text:
“Toyota”-nyň 2007-nji ýyldan bäri öndürilýän “Tundra” modeliniň täze nusgasy tanyşdyryldy. Daşky dizaýny we enjamlaşdyrlyşy düýbünden üýtgedilen kuwwatly ulagyň öň tarapyndaky howa çekiji giň deşikler BMW-ni ýatladýar. Kuwwaty 437 at güýjüne barabar bolan “Tundra” pikapsöýüjileriň göwnünden turjaga meňzeýär. 2022-nji ýyla degişli model “Ford F-150” ulagyna hem çalym edýär. Ýapon brendiniň bu ulagy iki görnüşli motorlysy bar.
Ulagyň motor saýlawynda kuwwaty 386 at güýjüne barabar V6 seriýasyna degişli goşa turboly 3,5 litrlik hem-de 437 at güýjüne barabar 10 basgançakly tizlik geçirijili awtomat gutusy bolan “i-Force Max” gibrid görnüşlisi bar.
Ulagyň içki dizaýnynda täzelenen multimediýa güýmenje ulgamy, 8 dýuýmlyk ekran bar. Kompaniýa geljekde öndürjek “Tundra”-laryna 14 dýuýmlyk ekran oturtjakdygyny mälim edýär. “Apple Car” we “Android Auto” goldawy hem berilýän multimediýa ulgamy geljekde “Amazon Music” we “Apple Podcast” aýratynlyklaryna hem eýe bolar.
Ulagyň bahasynyň 40-60 müň dollar aralygynda bolmagyna garaşylýar.
“Toyota”-nyň 2007-nji ýyldan bäri öndürilýän “Tundra” modeliniň täze nusgasy tanyşdyryldy. Daşky dizaýny we enjamlaşdyrlyşy düýbünden üýtgedilen kuwwatly ulagyň öň tarapyndaky howa çekiji giň deşikler BMW-ni ýatladýar. Kuwwaty 437 at güýjüne barabar bolan “Tundra” pikapsöýüjileriň göwnünden turjaga meňzeýär. 2022-nji ýyla degişli model “Ford F-150” ulagyna hem çalym edýär. Ýapon brendiniň bu ulagy iki görnüşli motorlysy bar.


c: text/html

text:
TÜRKMENISTANYŇ NEBITGAZ PUDAGY — YKDYSADY ÖSÜŞIŇ DAÝANJY26.08.20 - 09:04
Energiýa serişdeleri ýurdumyzyň ykdysady ösüşinde uly orna eýedir we Ýeriň jümmüşindäki üsti açylan, çaklanylýan baý nebit we gazyň gor serişdeler binýady onuň geljeginiň esasyny emele getirýär. Şonuň bilen baglylykda, bu baýlyklardan ýerlikli peýdalanmagy üpjün etmek esasy wezipeleriň biri bolup durýar.
YGTYBARLY ÜPJÜN EDILÝÄR26.08.20 - 08:56
Häzirki zaman dünýäsiniň ösüşlerini ykdysadyýetiň nebitgaz toplumyndan üzňe göz öňüne getirmek mümkin däl. Biziň Garaşsyz, hemişelik Bitarap Diýarymyz bolsa bu gün dünýäniň ýangyç-energetika babatynda öňdebaryjy döwletleriniň hatarynda tanalýar. Türkmenbaşydaky nebiti gaýtadan işleýän zawodlar toplumynyň «Türkmennebitönümleri» baş müdirligi tarapyndan içerki bazary nebit önümleri we harytlyk ýaglar bilen ygtybarly üpjün etmekde göreldeli işler bitirilýär.
NEBITÇILERIŇ DURMUŞYNY ÖWRENEN ALYM26.08.20 - 11:54
Taryh ylymlarynyň doktory Şyhberdi Annagylyjow 1930-njy ýylda Ahal welaýatynyň Bäherden etrabynda dünýä inýär. 1947-nji ýylda Lebap welaýatyndaky mugallymçylyk institutyna okuwa girip, 1951-nji ýylda ony üstünlikli tamamlaýar. 1951 — 1954-nji ýyllarda Bäherden we Gökdepe etraplarynyň mekdeplerinde mugallymçylyk edýär. Gökdepe etrabynyň bilim bölüminiň usulyýet otagynyň müdiri bolýar. 1954 — 1957-nji ýyllarda SSSR-iň Ylymlar akademiýasynyň etnografiýa institutyna aspirantura okuwa girýär.
TÄZE SEPGITLERE UGUR ALYNDY26.08.20 - 11:46
«Türkmengaz» döwlet konserniniň «Daşoguzgazüpjünçilik» müdirliginiň gazçylary hem özüniň mübärek gadamy bilen halkymyza egsilmez şatlyk we ýokary ruhubelentlik getiren «Türkmenistan — Bitaraplygyň mekany» diýlip atlandyrylan täze — 2020-nji ýylyň işlerine guramaçylykly girişdiler. Müdirligiň gazçylary häzirki gyş günlerinde welaýatyň ilatyny hem-de edara-kärhanalaryny tebigy gaz bilen bökdençsiz üpjün etmek bilen bir hatarda, demirgazyk welaýatyň obadyr şäherlerinde ýyladyş ulgamlarynda ilat tarapyndan gymmatly «mawy ýangyjyň» aýawly ulanylmagy ugrunda hem netijeli işleri alyp barýarlar.
ÇAGALARYŇ DYNÇ ALYŞ MÖWSÜMI ŞATLYK-ŞOWHUNA BESLENDI26.08.20 - 11:33
Yurdumyzda durmuşyň gül-gunçasy çagalaryň tomusky we gyşky dynç alyş möwsüminde wagtyny netijeli geçirmegi üçin ähli amatly şertler bar. Çagalaryň müňlerçesi ýylyň-ýylyna «Awaza» milli syýahatçylyk zolagyndaky we welaýatlarymyzdaky döwrebap merkezlerde talabalaýyk dynç alýar we saglygyny pugtalandyrýar. Bu ugurda hormatly Prezidentimiziň tagallasy bilen Gökdere jülgesinde gurlan dynç alyş we sagaldyş merkezleri uly ähmiýete eýe bolup durýar.
TEBIGY GAZYŇ HÖZIRI26.08.20 - 11:48
Hormatly Prezidentimiziň döwletimiziň milli ykdysadyýetiniň esasy pudaklarynyň biri bolan nebitgaz senagatyny ösdürmegiň 2030-njy ýyla çenli döwür üçin kabul eden Maksatnamasynda täze nebitli, gazly ýataklary ýüze çykarmak, özleşdirmek, uglewodorod çig malynyň çykarylyşyny artdyrmak, ony gaýtadan işlemek, sarp edijilere ýetirmek boýunça ulgamyň önümçilik düzümleriniň öňünde durýan wezipeler takyk kesgitlenilýär.
NEBIT PUDAGYNDA SANLY TEHNOLOGIÝALARYŇ ORNAŞDYRYLMAGY WE ÖSDÜRILMEGI26.08.20 - 10:08
Milli ykdysadyýetimiziň ähli pudaklary bilen bir hatarda ýurdumyzyň nebitgaz pudagynda hem sanly ykdysadyýetiň ornaşdyrylmagy we ösdürilmegi Türkmenistanyň Prezidentiniň 2018-nji ýylyň 30-njy noýabryndaky Karary esasynda kabul edilen «Türkmenistanda 2019 — 2025-nji ýyllarda sanly ykdysadyýeti ösdürmegiň Konsepsiýasyna» laýyklykda alnyp barylýar.
ENERGETIKA DIPLOMATIÝASY — ÝURDUMYZYŇ DAŞARY SYÝASATYNYŇ MÖHÜM UGRY26.08.20 - 10:12
Dünýäniň iri energetika döwletleriniň biri hökmünde Türkmenistan özüniň ägirt uly tebigy we ykdysady mümkinçiliklerini häzirki we geljekki nesilleriň bähbitleri üçin ulanmaklygyň ýokary nusgasyny görkezýär. Dünýä syýasatynyň derwaýys meseleleri boýunça hormatly Prezidentimiziň oňyn garaýyşlary we teklipleri sebitleýin hem ählumumy derejede özara gatnaşyklaryň iň amatly gurallarynyň işlenip taýýarlanmagyny şertlendirýär.

robotstxt: allowed

filter: keep


text:
Ult
08.12.2020
Jańalyqtar
"Nege" tok-shoýyn kórmeı jatyp pikir bildirmedim. Tóbelesip qalǵan jigitterdi tanysam da habarlaspadym. Ósek izdegen nemese máseleni sheshetin adam emespin. Keshe baǵdarlamaǵa qatysqan spıkerlerdiń ár sózi men is-áreketterine mán bere otyryp kórip shyqtym. Kimde senimdilik, kimde senimsizdik baryn jurt jaqsy baıqady (ol basqa áńgime). Bul baǵdarlamadan soń halyq oppozıııada júrgen azamattardyń bir mámilege kele almaıtynyn túsindi. Ekinshiden, feı..
07.11.2020
Salt-dástúr
Qazaqstandyq shoý-bıznestiń jaryq juldyzy Nurbolat Abdýllın dosynyń toıynda tanytqan qylyǵy úshin eldiń synyna ushyrady. Óner ıesi betashar kezinde aty atalǵanda ortaǵa shyǵyp, kópshilikke bir ýys aqsha shashqan. Jelidegiler onyń bul áreketi ulttyq dástúrdi syılamaǵanyn kórsetetinin aıtýda, dep habarlaıdy "Adyrna" ulttyq portaly azatmedia.kz saıtyna silteme jasap. Nurbolat Abdýllın dosynyń qýanyshynda erekshelenbek bolyp, asqan jomarttyq tanytt..
03.11.2020
Ult
Osydan 185 jyl buryn 1835 jyly 3 qarashada qazaqtyń tuńǵysh ǵalymy, aǵartýshy, tarıhshy, etnograf, saıahatshy ári dıplomat Shoqan (Muhamedhanafııa) Shyńǵysuly Ýálıhanov dúnıege kelgen. Ol Qostanaı oblysy, qazirgi Áýlıekól aýdanyndaǵy, Qusmuryn beketinde Abylaıhannyń nemeresi Shyńǵystyń otbasynda dúnıege keldi. "Adyrna" ulttyq portaly uly ǵalymnyń týǵan kúnine oraı shaǵyn ómirbaıanyn usynady. Shoqan Abylaıdan órbigen urpaqtardyń biri. Onyń balalyq..
02.11.2020
Ult
Qostanaı qalasynyń ortalyq alańyna aǵartýshy, ǵalym Ybyraı Altynsarınniń eskertkishi qoıyldy. Bul týraly QazAqparat-qa silteme jasap, "Adyrna" ulttyq portaly habarlaıdy. Y.Altynsarınniń 180 jyldyǵy qarsańynda ashylǵan eskertkish Altynsarın-Tolstoı kósheleriniń qıylysynda ornalasqan. Onyń salynýyna Qostanaıdaǵy pedagogtar men eńbek ardagerleri, ybyraıtanýshylar muryndyq boldy. Saltanatty sharaǵa Qostanaı oblysynyń ákimi Arhımed Muhambetov, pedagog..
09.10.2020
Ult
Ilya Ilyin was awarded by the medal "People's Thanks". He announced this on his official Instagram page. "Today I was awarded by the medal" Halyk Algysy ". I feel the respect and gratitude of the whole nation for my achievements as an athlete, so I accept this medal with great respect. But my life goes on. In the future, I want to be successful in new areas and work for the benefit of my country and the world, "said the athlete. Ilyin also noted ..
01.10.2020
Ult
1 qazan – Halyqaralyq qarttar kúni. 1990 jyly jeltoqsan aıynyń 15 kúni BUU Bas Assambleıasy bul kúndi «Halyqaralyq qarttar kúni» dep jarııalady. Asylynda, bul mereke HH ǵasyrdan bastap paıda bolǵan. Bastapqyda Qarttar kúni Eýropada, keıin Amerıkada toılanǵan, al 80 jyldardyń aıaǵynan beri búkil álemde atap ótilip keledi. Qarttar kúnin atap ótýdegi basty maqsat — az qamtamasyz etilgen qart adamdarǵa, jalǵyzbasty qart zeınetkerler men qart múgedekt..
13.09.2020
Jańalyqtar
Birneshe jyldan beri elimizde qyrkúıek aıynyń ár ekinshi jeksenbisi Otbasy kúni atap ótilýde. Osy merekege oraı Bilim jáne ǵylym mınıstri Ashat AIMAǴAMBETOV Facebook paraqshasynda óz otbasy jaıly jazba jarııalap, otandastarymyzdy merekemen quttyqtady. Ashat Aımaǵambetov: Ádette jeke ómirim týraly aıtpaıtynmyn, biraq búgin jazýdy uıǵardym. Men kópbalaly otbasynda dúnıege keldim: menen bólek otbasymyzda taǵy bes bala bar. Ákem 6 jasymda qaıtys bold..
Taǵy júkteý
Adyrna.kz ұлттық порталының маңызды ақпараттарына жазылу
Соңғы жаңалықтар туралы хабардар болыңыз


text:
Türkmenistanyň Milli Geňeşi tarapyndan “Konteýnerler boýunça gümrük konwensiýasyna goşulmak barada” we “Konteýner goruna geçirilen we halkara daşamalarynda ulanylýan konteýnerler üçin gümrük düzgünini ulanmak hakynda halkara konwensiýasyna goşulmak barada” kanunlary kabul edildi.
Türkmenistan Ýewropa bilen Aziýanyň çatrygynda, ulag üstaşyr we logistika hyzmatlary pudagynda uly mümkinçilikleri açýan amatly geografiki şertlerde ýerleşmek bilen, daşary ykdysady gatnaşyklaryň ösdürilmegine hem-de ýurtlaryň arasyndaky integrasiýa gönükdirilen tagallalaryň alnyp barylyşyna gatnaşmaklyga, ykdysady ösüşiň esasy şerti hökmünde garaýar. Şunuň bilen baglylykda, Türkmenistan, SPEKA-nyň agza ýurtlaryň biri hökmünde, halkara ýük daşamalarynyň kadalaşdyryjy-hukuk binýadyna goşulmaga we söwda amallaryny ýeňilleşdirmek üçin dürli görnüşli sanly ulgamlary we gurallary ulanmaklyga uly ähmiýet berýär.
Halkara konwensiýalaryna we şertnamalaryna goşulmak we olary amaly durmuşa geçirmek bilen baglanyşykly meseleler, BMG-nyň Merkezi Aziýa ýurtlarynyň ykdysadyýetleri üçin ýörite maksatnamasyna (SPEKA) Türkmenistanyň baştutanlyk etmeginiň çäginde 2019-njy ýylyň 19-njy noýabrynda Aşgabatda geçirilen SPEKA-nyň durnukly ulag, üstaşyr we birikmeklik boýunça iş toparynyň 24-nji mejlisinde ara alnyp maslahatlaşyldy. Iş toparynyň mejlisine gatnaşyjylar Birleşen Milletler Guramasynyň ulag pudagy boýunça hukuk resminamalarynyň ähmiýetiniň ulydygyny tassykladylar we SPEKA-nyň agza ýurtlaryň ýakyn wagtda şol konwensiýalary tassyklamak boýunça tagallalaryny güýçlendirmekligiň zerurlygyny bellediler. Soňky ýyllarda Türkmenistanda milli kanunçylygyna, hususan-da, Türkmenistanyň Gümrük kodeksine birnäçe üýtgeşmeleriň kabul edilendigini, we munuň netijesinde, konteýner daşamalarynyň sanynyň hem artdyrylandygyny bellemelidiris. Türkmen hususyýetçilerine degişli bolan konteýnerler Türkmenistan – Hytaý – Türkmenistan, şeýle-de Türkmenistan – Türkiýe – Türkmenistan ugurlary boýunça daşamalarynda işjeň ulanylyp başlandy. Konteýnerler boýunça gümrük Konwensiýasyna we konteýner goruna geçirilen hem-de halkara daşamalarynda ulanylýan konteýnerler üçin gümrük düzgünini ulanmak hakynda halkara Konwensiýasyna Türkmenistanyň goşulmagy bilen, türkmen konteýnerleriniň halkara konteýner daşamalaryna gatnaşmagyna mümkinçilikler giňeler we Türkmenbaşy şäherindäki Halkara deňiz portunyň hem-de geljekki “gury portlaryň” mümkinçiliklerini ulanmak arkaly, üstaşyr daşamalaryna daşary ýurt konteýnerleriniň gatnaşygynyň artmagyna täsir eder. Daşary ýurt konteýnerleri, Halkara konteýner ugurlaryny (liniýalaryny) ulanmaklyk arkaly, türkmen önümlerini eksport etmek mümkinçilikleriniň artdyrylmagyna şert döreder. Bu Konwensiýalar, türkmen we daşary ýurt konteýnerleriniň dolanyşygynyň şertlerini, alyş-çalyşygyň üsti bilen ep-esli ýeňilleşdirmeklige giň ýol açarlar.
Türkmenistan Ýewropanyň ykdysady komissiýasy we Aziýa we Ýuwaş umman sebiti üçin Ykdysady we sosial komissiýasy tarapyndan maslahat berilen konteýner daşamalary boýunça gümrük konwensiýalaryna goşuldy.
Türkmenistanyň Milli Geňeşi tarapyndan “Konteýnerler boýunça gümrük konwensiýasyna goşulmak barada” we “Konteýner goruna geçirilen we halkara daşamalarynda ulanylýan konteýnerler üçin gümrük düzgünini ulanmak hakynda halkara konwensiýasyna goşulmak barada” kanunlary kabul edildi.


text:
Owgan howpsuzlyk resmileri 24-nji sentýabrda Kabulda, NATO-nyň ýolbaşçylygyndaky missiýanyň daniýaly harby konwoýyny nyşana alan ulag bombasy partlanda azyndan üç sany asuda adamyň ýaraly bolandygyny aýdýarlar.
NATO-nyň Aýgytly goldaw missiýasynyň sözçüsi, kapitan William Salwin bu hüjümde NATO güýçlerinden ýaraly bolanyň ýokdugyny aýtdy.
Owgan resmileri bu hüjümiň Kabulyň günbataryndaky durnuksyz ýerde guralandygyny aýtdylar.
23-nji sentýabrda “Talyban” jeňçileri Helmand welaýatynyň Laşgar Gah etrabynda etrap polisiýasynyň başlygyny öldürdiler.
Omar Jan Hakmalyň maşynyna edilen hüjümde polisiýa başlygynyň ýanyndaky ofiser hem ýaralandy.
24-nji sentýabrda “Talyban” bu hüjümiň jogapkärçiligini öz boýnuna aldy. Hakmal soňky aýlarda ýurduň demirgazygynda jeňçiler tarapyndan öldürilen ýokary derejeli howpsuzlyk resmileriniň dördünjisidir.


text:
Luwr muzeýi
LUWR - bu diňe bir ajaýyp arhitektura ýadygärligi bolman, eýsem ol fransuz korollarynyň köşgi, dünýäniň iň abraýly adygan muzeýleriniň biridır.
1981-nji ýylda Fransiýanyň Prezidenti Fransua Mitteranyň karary esasynda Luwrda giň gerimli restawrasion işleri başlanýar. Onuň iň gadymy bölegi (baş binasy) dikeldilýär.
1985-1989-njy ýyllarda Napoleonyň köşgüniň öňünde täze zallary we howlyny köşk bilen birikdirýän meşhur piramida gurulýar. Onuň awtory asly hytaýly amerikan arhitektory Ýoh Ming Pi. Piramidanyň beýikligi 21 metr bolup, onuň töweregini fontan gurşaýar, fontanyň daşynda ýene-de kiçiräk üç sany piramida ýerleşýär.
Meşhur italýan suratkeşi Leonardo da Winçiniň dünýä belli eseri "Mono Liza" (Džokonda) Luwryň merjeni hasaplanýar. Suratkeş florensiýli bankir Françesko della Džokondanyň buýurmasy boýunça onuň aýaly Mono Lizanyň portretini çekýär. Bu uly bolmadyk eseriň üstünde suratkeş dört ýyla golaý işleýär. 1911-nji ýylda „Mono Liza“ Luwrdan ogurlanýar. Ony muzeýde agaç ussasy bolup işleýän Françenso Peruja atly italýan ogurlaýar. Iki ýyldan soňra, 1913-nji ýylda surat tapylýar we ol Luwra gaýtarylyp berilýär. Jenaýatçy Napoleon Bonapart tarapyndan bikanun getirilen bu kartinany diňe Italiýa gaýtarmak maksady bilen ogurlandygyny düşündirýär.
“Mono Liza" (Džokonda) Luwryň merjeni hasaplanýar. Suratkeş florensiýli bankir Françesko della Džokondanyň buýurmasy boýunça onuň aýaly Mono Lizanyň portretini çekýär. Bu uly bolmadyk eseriň üstünde suratkeş dört ýyla golaý işleýär. 1911-nji ýylda „Mono Liza“ Luwrdan ogurlanýar. Ony muzeýde agaç ussasy bolup işleýän Françenso Peruja atly italýan ogurlaýar. Iki ýyldan soňra, 1913-nji ýylda surat tapylýar we ol Luwra gaýtarylyp berilýär. Jenaýatçy Napoleon Bonapart tarapyndan bikanun getirilen bu kartinany diňe Italiýa gaýtarmak maksady bilen ogurlandygyny düşündirýär.
Nike grek mifologiýasynda ýeňşiň hudaýy hasaplanýar. Ol ähli söweşlerde, gimnastika we saz ýaryşlarynda, dini dabaralarda üstünlik gazandyrýan hudaý hökmünde görülipdir. Nike Samofrakiýanyň heýkeli 1863-nji ýylda fransuz arheologlary tarapyndan Samofrakiýa adasyndan tapylýar. Ençeme bölekjiklerden ybarat bolan bu heýkel seresaplylyk bilen ýygnalýar. Emma, arheologlara onuň kellesini we elini tapmak başartmaýar.
LUWRYŇ ZALLARY BOÝUNÇA WIRTUAL EKSKURSIÝA 1. Gadymy Gündogar galereýasy
Gadymy Eýran: Pars şalygy
Mesopotamiýa, Assiriýa, Horsabad Yslam sungaty (1250-1517)
2. Gadymy Ýegipt (Gadymy Müsür) gelereýasy Ýegipt - faraonlaryň döwründe: Täze şalyk Kleopatranyň döwrüne çenli soňky müsür faraonlary ( faraon - bu gadymy müsür şalarynyň tituly, ady) Müsür - faraonlaryň döwründe: ybadathana Kopt Ýegipti
Grek, Etrussk we Rim galereýalary Rim gymmatlyklary
Gresiýa: Nike Samofrakiýa
Gresiýa: Weneraly otag
Gresiýa: Wenera Gresiýa: kariatidler Rim: Ýuliý-Klawdiý Rim: Daryň galereýasy
Heýkelleriň galereýasy Fransiýa: galereýa Fransiýa: beýik şahslaryň galereýasy Fransiýa: mergelden edilen içgi köşk Fransiýa: pugetiň içki howlusy 1 Fransiýa: pugetiň içgi howlusy 2 Italiýa: galereýa Mikelanželo 1 Italiýa: galereýa Mikelanželo 2 Demirgazyk Ýewropa: giçki gotik döwri
Sungat eserleriniň galareýasy Orta asyr Galkynyş eýýamy XVII - XVIII - nji ýüzýyllyk Täç gymmatlyklary 1
Täç gymmatlyklary 2 XIX-njy ýüzýyllyk: Napoleon III-niň jaýy, aşhana XIX-njy ýüzýyllyk: Napoleon III-niň jaýy, myhman otagy
Çeperçilik galereýasy Fransiýa: Fontenblonyň ikinji mekdebi Fransiýa: zal GeorgesdeLaTour Fransiýa: goňur zal Fransiýa: Lýudowik XIV-niň kartinalarynyň ýygyndysy Fransiýa: Wattonyň zaly Fransiýa: Restunyň zaly Fransiýa Buşeniň zaly Fransiýa: Wýeniň zaly
Karl Besteginiň kolleksiýasy Niderlandlar: XVI-njy asyryň birinji ýarymy Niderlandlar: XVI-njy asyr Niderlandlar: XVI-njy asyryň ikinji ýarymy Flandriýa: Rubens - galereýa Mediçi 1 Flandriýa: Rubens - galereýa Mediçi 2 Gollandiýa: Rembrantyň zaly Gollandiýa: XVII-nji asyryň ikinji ýarymy
Fransiýa: Daryň zaly Fransiýa: Molýeniň zaly Italiýa: XIII-XV asyr; zal "Kare" Italiýa: XIII-XV asyr; uly galereýa Jokonda (Mono Liza) Italiýa: XVI-XVII asyr; uly galereýa
Grawýuralaryň galereýasy Fransiýa: XVII-nji asyr Italiýa XVI-nji asyr
Luwr orta asyrda Napoleonyň üsti gümmezli jaýy Luwryň çukurlary
Orta asyr ýer asty jaýy
Luwryň arhitektura gözelligi Piramida gündizki görnüş 1 Piramida gündizki görnüş 2 Piramida gijeki görnüş Luwryň öňündäki meýdança
LUWRYŇ ÝADROSY
Luwrda dünýä meşhur kartinalaryň ýadrosy, ХVI asyrda Fransisk I-nji, Lýudowik ХIII we Lýudowik ХIV tarapyndan ýygnalan kolleksiýalar hasaplanýar.
Häzirki wagtda Luwryň ýygyndylarynyň sany 400.000 eksponatdan ybarat. Olaryň 35.000 müňden gowragy muzeýiň 200-e golaý zallarynda sergilenýär.
HÄZIRKI WAGTDA LUWRYŇ IŞ TERTIBI
Muzeý her gün sagat 9.00-dan 18.00-la çenli işleýär.
Dynç günleri: her hepdäniň 2-nji güni hem-de 1-nji ýanwar, 1-nji maý we 25-nji dekabr.
Muzeý hepdäniň 3-5-nji günleri sagat 9.00-dan 21.45-e çenli işleýär.
Giriş petekleriniň bahasy: günüň dowamynda Luwryň ähli ekspozisiýasy üçin her adama 10 ýewrodan 14 ýewra çenli.
Her aýyň birinji ýekşenbesi we 14-nji iýul güni muzeýe giriş tölegsiz (mugt).
18 ýaşa çenli çagalar üçin muzeýe giriş hemişe tölegsiz. 18-25 ýaşlylar üçin her hepdäniň 5-nji güni sagat 18.00-dan soňra tölegsiz.
Suratlar[düzet | çeşmäni düzet]


text:
Suw ýetmezçiligi sebäpli 600 million çaga ölüm we hassalyk howpy bilen ýaşar
2040-njy ýylda dünýädäki suw ýetmezçiligi sebäpli 600 million çaga ölüm we hassalyk howpy bilen ýaşar
BMG-nyň Çagalara ýardam düzümi UNICEF “Bütindünýä suw güni mynasibetli çap eden habarnamasynda klimat çalşygy, guraklyk we dünýäniň birnäçe ýurdunda başdan geçirilýän çaknyşyklar sebäpli suw çeşmeleriniň gün saýyn azalýandygyna üns çekildi.
Habarnama görä, suwa bolan islegiň gün saýyn artýandygy we suw çeşmeleriniň azalýandygy sebäpli dünýäde 36 ýurt suw ýetmezçiligini başdan geçirýär.
Her gün 5 ýaşyna ýetmezik 800 çaga arassa agyz suwy ýetmezçiligi sebäpli içgeçme sebäpli ýogalýar.
Suw çeşmeleriniň azalmagy sebäpli 2040-njy ýyla çenli dünýäde umuman alnanda her 4 çagadan 1-i ýagny 600 million çaga ölüm howpyny başdan geçirer.
Somalide, Günorta Sudanda, Nigerýada we Ýemende guraklyk we çaknyşyklar sebäpli 1,4 million çaga hem ýeterlik derejede iýmitlenip bilmeýär.
Degişli Habarlar
Hindistan Syýahatçylary Kabul Etmäge Başlady
Hindistan koronawirusa ýolukýanlaryň sanynyň azalmagyndan soň daşary ýurtly syýahatçylary kabul etmäge başlady
Inkçekesel Sebäpli Ölýänleriň Sany Artdy
Koronawirus pandemiýasynyň ýüze çykaran kynçylyklary sebäpli inçekesel sebäpli ölýänleriň sany artdy.


text:
Elordada aqyn-jazýshylarǵa arnalǵan kórme-murajaı buryshy ashyldy
NUR-SULTAN. QazAqparat – Nur-Sultan qalasyndaǵy Ulttyq mýzeıde qazaqtyń kórnekti aqyn-jazýshylary men olardyń shyǵarmashylyǵyna arnalǵan kórme-murajaı buryshy ashyldy, dep habarlaıdy QazAqparat tilshisi.
«Egemen el atanǵaly beri qazaq halqynyń rýhanı azyǵy, jan tynysy ispetti mádenıet pen rýhanııat salasyn damytýǵa asa kóńil bólinip keledi. Sonyń biri ótken jyly pandemııaǵa qaramastan Uly Abaıdyń 175 jyldyq mereıtoıy keń kólemde atalyp ótildi. Shyǵarmashylyq mereıtoılar jalǵasyn taýyp bıyl jyr alyby Jambyldyń 175 jyldyǵy jáne muzbalaq aqyn Muqaǵalı Maqataevtyń 90 jyldyǵy atalyp ótip jatyr. Muqaǵalı shyǵarmashylǵy qazaq rýhanııatynyń tozbaıtyn, muqalmaıtyn, altyn qazynasy. Ǵasyr aqyny onsyzda joǵary qazaq poezııasynyń deńgeıin shyrqaý bıikke kóterip ketti. Ol týǵan jerge degen mahabbatty qara óleńniń qudyretimen beıneleı bildi. Aqyndy qazaq jyrynyń erkindigi, rýhtyń tazalyǵy deýge bolady», - dedi QR Ulttyq mýzeıiniń dırektory Arystanbek Muhamedıuly.
Kórme-murajaı buryshy 2 bólimnen turady.
Birinshi bólimde aqyn Muqaǵalı Maqataevtyń shyǵarmashylyǵyna arnalǵan kitap túrindegi ınstallıatsııa qoıylǵan. Jáne oǵan «Bir óleńi bir eldiń murasyndaı poezııa paıǵambary» dep jazylǵan.
Ekinshi bólim «Rýhty qalam qaıratkerleri» dep atalady jáne ol qazaq ádebıeti qaıratkerleriniń shyǵarmashylyǵyna arnalǵan.
Ol jerde aqyn Abaı Qunanbaev, Sábıt Muqanov, Ábdijámil Nurpeıisov, Ábish Kekilbaev, Myrzataı Joldasbekov, Sherhan Murtaza, Hamıt Erǵalıev, Tursynbek Kákishev, Dúkenbaı Dosjan, Qadyr Myrza Álı, Nurǵoja Oraz, Qajymuqan Muhambetqalıev, Oralhan Bókeı, Aqushtap Baqtygereeva, Hanbıbi Esenǵaraqyzy jáne qazaq jazýshylarynyń shyǵarmalary oryn alǵan.
Sonymen qatar, kórmege atalǵan tulǵalar qoldanǵan jeke jáne turmystyq zattar, qoljazbalary, fotosýretter, qujattar, kitaptar men jýrnaldar qoıylǵan.
Odan bólek, kópshilik qaýymǵa qazaq ádebıeti qaıratkerlerine qatysty tarıhı jáne derekti qujattar, olardyń qoltańbalary men shyǵarmalarynyń alǵashqy jarııalanǵan nusqalary usynylǵan.
Buǵan deıin habarlaǵanymyzdaı, elimizge belgili aqyn, jazýshylar elordada bas qosyp, qazaq aqyny Muqaǵalı Maqataevty eske alyp, aqynmen kezdesken sáti estelikterimen bólisti.
Aıta ketsek, búgin elordadaǵy Ulttyq mýzeıde el Táýelsizdiginiń 30 jyldyǵy men qazaq poezııasynyń klassıgi Muqaǵalı Maqataevatyń 90 jyldyǵyna arnalǵan «Poezııa alyby – Muqaǵalı Maqataev» atty dóńgelek ústel ótti.
Atalǵan jıyndy QR Mádenıet jáne sport mınıstrligi qoldap, QR Ulttyq akademııalyq kitaphanasy, QR Ulttyq mýzeıi jáne Nur-Sultan qalasynyń Mádenıet basqarmasynyń uıymdastyrýymen ótti.
Sharaǵa elimizge belgili aqyn-jazýshylar men qoǵam qaıratkerleri qatysty.


text:
Grünwald söweşi
Grünwald söweşi (Tannenberg söweşi, 15 iýul 1410) — Polşa bilen Beýik Litwa Knýazlygynyň Tewton ordenine garşy alyp baran Beýik urşunyň (1409—1411) iň bir aýgytlaýjy söweşi. Söweş Tewton ordeniniň goşunynyň doly derbi-dagyn edilmegi bilen gutarypdyr. Ol Grünwaldyň we Tannenbergiň (Prussiýa) golaý-goltumynda bolup geçipdir, şonuň üçin hem şeýle atlandyrylypdyr.
Atlar we Ýerler[düzet | çeşmäni düzet]
Söweş şol wagtlar Tewton ordeni tarapyndan dolandyrylýan, häzir bolsa Polşada ýerleşýän Prussiýadaky Grünwald (litwaça: Žalgiris), Stębark (nemesçe: Tannenberg), we Łodwigowo (nemesçe: Ludwigsdorf) obalarynyň aralygyndaky düzlüklerde bolup geçdi. Şol döwürde bu ýere iň ýakyn ýerleşýän şäher Gilgenburgdy (1945den bäri: Dąbrówno). Köne ýazuw çeşmelerinde Žalgiris (litwaça žalia giria) bilen Grünwald (nemesçe grüner Wald) atlarynyň ikisi hem "Gök tokaý" diýlip terjime edilýär; bular gadymy ýazuw çeşmelerinde polýak dilinde Zielone Pole ("Gök meýdan"), we nemesçe, Grunenfelde ýa-da Grunefeld ("Gök meýdan") diýlip atlandyrylýar.
Söweşiň atlandyrylyşy:
- Nemesler tarapyndan Schlacht bei Tannenberg (Tannenberg söweşi)
- Polýaklar tarapyndan Bitwa pod Grunwaldem ( Grünwald söweşi)
- Litwalar tarapyndan Žalgirio mūšis (Žalgiris söweşi)
Söweşe goşulan beýleki halklar tarapyndan söweşiň atlandyrylyşy: beloruslar: Гру́нвальдзкая бі́тва, ukrainler: Ґрю́нвальдська би́тва, ruslar: Грю́нвальдская би́тва, tatarlar: Grünwald suğışı, çehler: Bitva u Grunvaldu, rumynlar: Bătălia de la Grünwald.
Garşylyklaýyn goşunlar[düzet | çeşmäni düzet]
15 iýul 1410-da ir säher bilen iki goşun Grünwald, Tannenberg we Łodwigowo (Ludwigsdorf) obalarynyň arasyndaky meýdanda duşuşdy. Iki goşun hem gapma-garşy ýagdaýda ýerleşdi. Polýak-litwa goşuny Ludwigsdorf we Tannenberg obalarynyň öňünde ornaşýardy. Onuň çep ganatyny korol Ýagaýlonyň polýak goşunlary goraýardy. Ol aglaba agyr kawaleriýadan düzülendi. Soýuzdaş güýçleriň sag ganatyny bolsa, Beýik knýaz Witautasyň goşuny saklaýardy. Ol esasan ýeňil kawaleriýadan ybaratdy. Sag ganatdaky otrýadlaryň hatarynda Beýik Knýazlygyň ähli künjeginden gelen tuglar, şeýle-de Jelaleddin hanyň ýolbaşçylygyndaky tatar urşujylary, Alexandru cel Bunuň ýollan moldowan ýeňil atly goşuny hem-de ähtimal serbler bardy. Tewton ordeniniň goşunlary bolsa esasan agyr kawaleriýadan we pyýada goşundan düzülendi.
Söweş[düzet | çeşmäni düzet]
Söweş günortanlar Witautasyň ýeňil atly goşunynyň tewton rysarlarynyň çep ganadyna hüjüm etmegi bilen başlandy. Hüjüme artilleriýa zalpy bilen gaýtawul berildi (ähtimal, meýdan artilleriýasynyň ilkinji we onçakly şowly bolmadyk ulanylyşy). Ýeňil atly goşunyň yzy bilen galan urşujylar hem söweşe girdiler. Olara indi toplaryň we ýaýçylaryň oklary howp salmaýardy. Muňa jogap edip Wallenroduň agyr atly goşuny garşylyklaýyn hüjüme geçdi. Şonuň bilen bir wagtyň özünde birinji liniýanyň ilkinji polýak goşuny hem-de Ordeniň sag ganaty çaknyşyga goşuldy.
Litwa atly goşuny tewton rysarlaryna garşylyk görkezip bilmän, bosga düşüp gaçyp ugrady. Wallenrod olaryň yzyndan kowalamaga başlan hem bolsa, Ordeniň agyr atly goşuny beýikli-pesli ýerlerde çalt hereket edip bilmedi. Bu bolsa, Witautasa goşunyny täzeden toparlara bölmäge puryja berdi. Şol bir wagtda Wallenrod litwa-rus pyýada goşunynyň güýçli gaýtawul bermegine duçar boldy. Bu polklara ýardam bermek üçin Witowt öz otrýadlaryny ugratdy. Bu ädim söweşiň gidişini üýtgetdi. Onuň üstesine-de, Lihtenşteýni gysyp çykaran polýak goşuny Wallenrody sag ganadyndan hem gabap başlady.
Ýagdaýy düzetmek üçin Ýungingen tewton kawaleriýasynyň ikinji liniýasyny söweşe girizdi, emma polýaklar hem Ýagaýlonyň baştutanlygyndaky rezerwleri herekete geçirdiler. Witautasyň litwa kawaleriýasy bolsa üstünlik bilen söweş meýdanyna gaýdyp geldi we Ordeniň söweşe pyýada goşun bilen goşulyp manýowr etmek ukybyny ýitiren çep ganadyna agyr zarba urdy. Ýungingeniň wepat bolmagyndan we tewton goşunynyň käbir bölekleriniň söweşi dowam etdirmekden ýüz öwreninden soňra Ordeniň goşuny uly basga düşüp gaçyp ugrady.
Üç sany serkerde bilen bilelikde jemi 205 sany orden halypasy gurban boldy. Jemi adam ýitgisi 8 müň adam çemesi boldy. Polýak-litwa goşunynyň ýitgisi bolsa näbelli bolmaklygyna galýar.
Salgylanmalar[düzet | çeşmäni düzet]
- Söweşiň analizi
- 1410 Grünwald söweşi Archived 2009-02-05 at the Wayback Machine
- Grünwald söweşi, Jan Matejkonyň çeken suraty Archived 2004-03-01 at the Wayback Machine
- ↑ 1.0 1.1 1.2 1.3 Stephen Turnbull, Tannenberg 1410 Disaster for the Teutonic Knights, 2003, London: Osprey Campaign Series no. 122 ISBN 978-1-84176-561-7, pp.25
- ↑ 2.0 2.1 2.2 2.3 2.4 Stephen Turnbull, Tannenberg 1410 Disaster for the Teutonic Knights, 2003, London: Osprey Campaign Series no. 122 ISBN 978-1-84176-561-7, pp.26
- ↑ Britannica Hungarica, Hungarian encyclopedia, 1994. ISBN 9630623506
- ↑ Stephen Turnbull, Tannenberg 1410 Disaster for the Teutonic Knights, 2003, London: Osprey Campaign Series no. 122 ISBN 978-1-84176-561-7, pp.27-28


text:
-
-
-
-
-
-
-
-
-
-
keshe 22:39
-
-
keshe 22:08
-
-
-
-
-
-
keshe 20:51
-
keshe 20:37
-
Aıbek Smadııarov Aýǵanstandaǵy qandastardy elge ákelý jumysy týraly aıtty
NUR-SULTAN. QazAqparat - QR SІM Halyqaralyq aqparat komıteti tóraǵasynyń orynbasary – baspasóz hatshysy Aıbek Smadııarov Aýǵanstandaǵy qandastardy elge ákelý jumysy qandaı satyda turǵanyn túsindirdi, dep habarlaıdy QazAqparat tilshisi.
«Qazir búkil dúnıejúzi Aýǵanstandaǵy jaǵdaıdy baqylap otyr. Sondyqtan, naqty osyndaı kelissózder bolady, osyndaı sheshimder bolady dep aıta almaımyz. Árıne, Prezıdenttiń tapsyrmasy boıynsha bizdiń elshilik qandastarmen baılanysta otyr. Búkil aqparat tekserilip jatyr. Mundaı kezderde neshe túrli tekserilmegen aqparat kóp bolady. Sondyqtan kishkene shydamdy bolý kerek. Bul bir kúndik jumys emes. Tálipter bola ma, basqalar bola ma, qandaı úkimet keledi, sol úkimetpen bul másele boıynsha keıin kelisózder júrgizemiz», - dedi SІM ókili.
Buǵan deıin QR Syrtqy ister mınıstriniń orynbasary Aqan Rahmetýllın táliptermen dıplomatııalyq baılanys ornatý múmkindigi týraly pikir bildirgen bolatyn.
«Elshiliktiń aqparaty boıynsha, talıbandyqtar Kabýlǵa kirgen kezde bir bóligi bizdiń elshilik ornalasqan aýmaqty basyp alǵan. Bul kezde polıtsııa Kabýldy tastap shyqqan bolatyn. Bizdiń elshi syrtqa shyǵyp, talıban ókilderimen sóılesken. Olar elshiden kim ekenin suraǵan. Ol bul mekeme Qazaqstan Elshiligi ekenin aıtqan. «Eshteńeden qoryqpańyzdar. Buryn qalaı jumys isteseńizder, solaı jumys isteı berińizder. Sizderdi biz kúzetimiz», - degen eken. Sodan beri bizdiń elshilik solardyń kúzetinde. Ázirge baılanys osyndaı deńgeıde ǵana», - dedi Syrtqy ister mınıstriniń orynbasary.
- Qazaqstan men Pákistan Áskerı yntymaqtastyq josparyna qol qoıdy
- Álıhan Smaıylov RF memlekettik hatshysymen ekijaqty yntymaqtastyq máselesin talqylady
- Qaraǵandy oblysynda jolǵa shyqpaǵan avtobýstar máselesi sheshildi
- Qaraǵandydaǵy atys: Polıtsııa jaǵdaıdy túsindirdi
- Búgin Qaraǵandyda birneshe qalaaralyq avtobýs jolǵa shyqpady
- Qaraǵandy soty oqýshy qyzdy zorlaǵan 17 jasar jigittiń úkimin ózgerissiz qaldyrdy
- Elbasy joldaýy
- Joldaý júktegen mindetter
- Qazaqstan tarıhy
- Álemdik BAQ Qazaqstan týraly
- Jańa ındýstrııalandyrý
- Bolashaqqa 100 qadam


text:
Biz öz öňümizde “alyjylaryň islendik islegini kanagatlandyrmaly” diýen möhüm meseläni goýýarys
Gökdepäniň Türkmenistanyň Gahrymany Atamyrat Nyýazow adyndaky dokma toplumy 1995-nji ýylda gurlup ulanmaga berildi. Toplum 4 sany - ýüplük, örme, boýag we tikin fabriklerinden ybaratdyr.
Toplumyň Egirme fabrigi: Fabrigiň önümçilik kuwwatlylygy - bir ýylda 4 900 tonna nah ýüplügini öndürmek.
Örme fabrigi: Fabrigiň önümçilik kuwwatlylygy - bir ýylda 4 700 tonna örme matalaryny öndürmek: suprem, ribana, futter, interlok, lakost (pike) görnüşli örme matalary öndürilýär.
Read more


text:
Italiýadan “Daşary ýurt bilim edaralarynyň öndeliginiň düzýan ýokary okuw mekdepleriniň sanawyna” giren ýokary okuw mekdepleriniň sanawyny Size ýetirýäris. Mälim bolşy ýaly, daşary ýurt döwletlerinde ilkinji ýokary bilimini alýan, Türkmenistana dolanyp gelen we pandemiýa sebäpli okuw ýerlerine gidip bilmedik, şonuň ýaly-da hususy tertipde daşary ýurt döwletlerine okuw maksatly ilkinji ýokary bilimini almaga isleg bildirýän raýatlaryň resminamalary kabul edilip başlandy. Şonda, “Daşary ýurt bilim edaralarynyň öndeliginiň düzýan ýokary okuw mekdepleriniň sanawyna” girýän okuw mekdepleri boýunça resminamalary kabul edilýändigi bildirilýär.
Italiýa 2021: Abraýly okuw mekdepleri
Sant’Anna School of Advanced Studies – Pisa
Scuola Normale Superiore di Pisa
University of Bologna
University of Padua
Vita-Salute San Raffaele University
Sapienza University of Rome
University of Milan
Polytechnic University of Milan
University of Florence
University of Naples Federico II
University of Pisa
University of Salerno
University of Bari Aldo Moro
University of Ferrara
Free University of Bozen-Bolzano
University of Genoa
University of Milan-Bicocca
University of Modena and Reggio Emilia
University of Pavia
Polytechnic University of Bari
University of Siena
University of Trieste
University of Turin
University of Urbino Carlo Bo
Verona University
University of L’Aquila
University of Brescia
University of Catania
University of Insubria
Polytechnic University of Turin
University of Rome II – Tor Vergata
University of Rome III
University of Udine
Amedeo Avogadro University of Eastern Piedmont
University of Palermo
University of Parma
University of Salento
Gabriele of Annunzio University
University of Messina
University of Tuscia
Parthenope university of Naples
University of Foggia
University of Sannio
Çeşme: https://www.atavatan-turkmenistan.com/italiya-2021-abrayly-yokary-okuw-mekdepleri/


text:
-
-
-
-
-
-
keshe 22:45
-
keshe 22:33
-
keshe 21:48
-
-
keshe 20:45
-
-
-
-
-
-
-
-
-
keshe 17:45
-
keshe 17:21
Semeıde joǵary oqý oryndarynyń biriniń ǵımaraty órtenip jatyr
SEMEI.QazAqparat - Semeı qalasynyń 50-den astam órt sóndirýshisi joǵary oqý ornynyń ǵımaratynan shyqqan órttti sóndirip jatyr, dep habarlaıdy QazAqparat Shyǵys Qazaqstan oblystyq Tótenshe jaǵdaılar departamentiniń baspasóz qyzmetine silteme jasap.
Baspasóz málimetterine qaraǵanda, jalyn 1987 jyly salynǵan, úsh qabatty ǵımarattyń shamamen 150 sharshy metr aýmaǵyn sharpydy.
Órt 8.05 saǵatta oqshaýlandy. Oqıǵa ornynda 50-den astam órt sóndirýshi jumys istep jatyr. Órtti sóndirýge 14 birlik tehnıka jumyldyryldy. Órt oshaǵy kitaphana ǵımaratynda ornalasqan.
Gaz tútininen qorǵaý qyzmetiniń 4 býyny jumys istep jatyr. Órtti tolyq sóndirgennen keıin bolǵan oqıǵanyń sebebin ShQO TJD Órt sóndirý zertteý synaq zerthanasynyń mamandary anyqtaıtyn bolady. Qaza bolǵandar men zardap shekkender joq.
«Órt tutanǵan kezde ǵımaratta eshkim bolmaǵan. ShQO TJD Órt qaýipsizdigi erejelerin qatań saqtaý qajettigin eskertedi. Órttiń shyǵýyna sebep bolýy múmkin kemshilikterdi der kezinde qalypqa keltirý kerek. Ǵımarattarda jaramdy avtomatty órt dabyly, alǵashqy órt sóndirý quraldary bolýy tıis. Órt kezinde 101 nemese 112 nómiri boıynsha habarlaý qajet»,-delingen habarlamada.
- ShQO turǵyny úıiniń jertólesinde marıhýana ósirgen
- Qaraǵandylyq qutqarýshylar 1 qarashadan bastap joǵary daıyndyq rejımine kóshedi
- ShQO-da bıyl alıment tóleýden jaltarǵan 300-den astam adam anyqtaldy
- Qabanbaıdyń 329 jyldyǵy: ShQO-da respýblıkalyq konferentsııa ótti
- Erqanat Turymtaı qazaqtyń kóne jádigerlerin búginge deıin saqtap keledi
- Terrorıster basyp aldy: Óskemen turǵyny polıtsııaǵa jalǵan habar bergen
- Elbasy joldaýy
- Joldaý júktegen mindetter
- Qazaqstan tarıhy
- Álemdik BAQ Qazaqstan týraly
- Jańa ındýstrııalandyrý
- Bolashaqqa 100 qadam


text:
Tämizleýji serişdeler: aýrybaşga (indiwidual) polotense; ýagly deri üçin niýetlenen tämizleýji serişdeler; bakteriýalara garşy ýörite sabyn; düzümi ýagsyz losýon; çyglandyryjy krem; deri öýjükleriniň gysylmagyny üpjün edýän…View More Jahyllyk düwürtiklerine degişli peýdaly maglumatlar
Tag: sabyn
Peýdaly maslahatlar
Posuň tegmilini islendik matadan aýryp bolar. Munuň üçin bir bölejik limon dolanan hasany ýa-da sorguç kagyzyny tegmil galan ýere goýup, ütük bilen çalarak basmak gerek.…View More Peýdaly maslahatlar


text:
News
Hormatly Prezidentimiz Halkara ahalteke atçylyk sport toplumynda baýramçylyk dabaralaryna gatnaşdy
Behişdi bedewleriň watany Türkmenistanyň atçylyk düzümi ösdürilýär
More
Hormatly Prezidentimiz Gurbanguly Berdimuhamedow Köpetdagyň eteginde guruljak athananyň taslamasy bilen tanyşdy
More
Hormatly Prezidentimiz Halkara ahalteke atçylyk sport toplumynda baýramçylyk dabaralaryna gatnaşdy
More
Milli Liderimiz Türkmenistanyň Prezidentiniň Ahalteke atçylyk toplumyna bardy
More
Milli Liderimiz Türkmenistanyň Prezidentiniň Ahalteke atçylyk toplumyna bardy
More
Şu gün ata Watanymyzyň mukaddes Garaşsyzlygynyň 30 ýyllyk baýramy mynasybetli Halkara ahalteke atçylyk sport toplumynda hormatly Prezidentimiz Gurbanguly Berdimuhamedowyň gatnaşmagynda dabaralar geçirildi.
Täze taryhy eýýamda behişdi bedewler döwürleriň aýrylmaz arabaglanyşygynyň we nesilleriň dowamatlylygynyň, adamzat ösüşiniň medeni genji-hazynasyna saldamly goşant goşan türkmen halkynyň aýdyň döredijilik zehininiň beýanyna öwrüldi. Ahalteke bedewleriniň dünýädäki şan-şöhratyny artdyrmakda milli Liderimiziň ägirt uly hyzmaty bardyr. Döwlet Baştutanymyzyň giň gerimli döredijilikli işleriniň netijesinde bu gün ýurdumyzyň atçylyk pudagy kuwwatly ösüşe eýe boldy.
Döwlet Baştutanymyzyň baştutanlygynda Türkmenistanda arassa ganly behişdi bedewleri köpeltmegiň, ösdürip ýetişdirmegiň hem-de seýislemegiň milli däplerini aýawly saklamak, dowam etdirmek hem-de baýlaşdyrmak boýunça maksadalaýyk işler dowam etdirilýär. Ugurdaş düzümler yzygiderli döwrebaplaşdyrylýar, paýtagtymyzda hem-de welaýatlarda döwrebap atçylyk sport toplumlary guruldy. Bu ulgamda daşary ýurtly hyzmatdaşlar bilen netijeli gatnaşyklar giňeldilýär. Hormatly Prezidentimiz Gurbanguly Berdimuhamedowyň başlangyjy boýunça döredilen Halkara ahalteke atçylyk assosiasiýasy şeýle gatnaşyklaryň ilerlemegine ýardam edýär. Atly sportuň görnüşlerini, milli at üstündäki oýunlary hem-de at çapmak sungatyny wagyz etmäge uly üns berilýär.
Türkmenistanda her ýyl aprel aýynyň ahyrynda Türkmen bedewiniň milli baýramy mynasybetli giň gerimli çäreler geçirilýär. Şu ýyl bu sene ilkinji gezek Türkmen alabaýynyň baýramy bilen bilelikde geçirildi. Şu ýylyň 21-nji aprelinde Aşgabatda Halkara ahalteke atçylyk assosiasiýasynyň hem-de Halkara “Türkmen alabaý itleri” assosiasiýasynyň merkeziniň açylandygy bellärliklidir. Munuň özi biziň şöhratly ata-babalarymyzyň dünýä peşgeş beren bahasyna ýetip bolmajak gymmatlyklarynyň örän uly ähmiýete eýedigini alamatlandyrýar.
Döwlet Baştutanymyz tarapyndan ahalteke bedewleriniň halkara gözellik bäsleşigi döredildi. Her gezek bu abraýly gözden geçirilişiň emin agzalarynyň öňünde ýeňil bolmadyk wezipe durýar — täsin bedewleriň iň gowularynyň arasyndan gowularyny seçip almak aňsat däl. Şol bedewleriň her biri gözelligi hem-de syrdamlylygy bilen tapawutlanýar.
Ahalteke tohum atlary halkymyzyň ägirt uly baýlygy hem-de buýsanjydyr. Bedewleriň taryhy ençeme müňýyllyklardan gözbaş alýar. Türkmen seýisleri atlary kämilleşdirmek bilen, ýelden ýüwrük bedewleriň täsin aýratynlygyny aýawly saklap, toplanan tejribäni hem-de bilimleri nesillerden-nesillere geçiripdirler. Ahalteke bedewleriniň öwşün atýan reňki, syrdamlylygy, seýkin basyp ýöreýşi, ýyndamlygy hem-de çydamlylygy atşynaslaryň we halk seçgiçileriniň ýokary ussatlyk derejesiniň netijesidir.
Atlar ähli döwürlerde türkmenleriň wepaly dosty we syrdaşy bolupdyr. Owadanlygy hem-de ýyndamlygy bilen tapawutlanýan bedewler ählihalk dabaralarynyň bezegidir. Ýurdumyzda bellenilýän ähli baýramçylyklarda däp bolan at çapyşyklary geçirilýär. Şol dabaralar ajaýyp, okgunly, ýelden ýüwrük ahalteke bedewlerini syn etmäge hem-de türkmen çapyksuwarlarynyň ussatlygyna mynasyp baha bermäge mümkinçilik berýär.
27-nji sentýabrda behişdi bedewler paýtagtymyzda eziz Watanymyzyň mukaddes Garaşsyzlygynyň 30 ýyllyk baýramynyň şanyna geçirilen ýubileý ýörişinde hem özleriniň gözelligini we başarjaňlygyny görkezdiler.
Irden hormatly Prezidentimiz Gurbanguly Berdimuhamedow Halkara ahalteke atçylyk sport toplumyna geldi.
Artistleriň we döredijilik toparlarynyň hem-de bagşylar toparynyň joşgunly çykyşlary bu dabara türkmen toýlaryna mahsus bolan hakyky baýramçylyk öwüşginini çaýdy. Bu ýerde göreşýän pälwanlar öz ussatlyklaryny subut etdiler.
Şanly sene mynasybetli toplumyň çäginde däp bolan ak öýler gurnaldy hem-de giň gerimli sergi ýaýbaňlandyryldy. Bu sergi milli amaly-haşam we şekillendiriş sungatynyň dürli görnüşleri, özboluşly halk senetleri barada giň düşünje almaga mümkinçilik berýär. Muzeý gymmatlyklaryny hem öz içine alan giň gerimli sergi ady rowaýata öwrülen ahalteke bedewlerine bagyşlandy. Bedewler gadymy döwürlerde-de, häzirki günde-de döredijilik ylhamynyň çeşmesidir.
Hakykatdan hem türkmen bedewleri wasp edilmäge mynasypdyr we olar görenleri haýran galdyrýar. Halk döredijiliginde atlar gözellik, maksadaokgunlylyk hem-de wepalylyk, dostluk, asyllylyk, gaýduwsyzlyk, ar-namys, eziz Watanymyza söýgi ýaly düşünjeleri alamatlandyrýar. Häzirki döwrüň sungat ussatlary şöhratly ata-babalarymyzyň däplerini üstünlikli dowam etdirip, ajaýyp eserleri döredýärler. Şol eserlerde milli we dünýä medeniýetiniň hakyky gymmatlygy bolan ahalteke bedewleriniň ajaýyplygy wasp edilýär.
Ýol ugrunda hormatly Prezidentimiz Gurbanguly Berdimuhamedow baýramçylyk sergisini synlady. Şol sergide paýtagtymyzyň hem-de ýurdumyzyň bäş welaýatynyň medeni-taryhy gymmatlyklary ýaýbaňlandyrylypdyr.
Sergi gymmatlyklarynyň arasynda at esbaplarynyň nusgalary bar. Ussalar şol esbaplary taýýarlamaga örän jogapkärli çemeleşýärler.
Gadymy döwürlerde dörän aty bezemek däbi hem mähriban halkymyzyň bedewlerini çäksiz söýýändiginiň hem-de olara mähir bilen garaýandygynyň aýdyň subutnamasydyr. Öňki döwürlerde şeýle bezegler goranyş wezipesini hem ýerine ýetiripdir we gözden-dilden goramagyň serişdesi bolup hyzmat edipdir. Häzirki döwürde bu ajaýyp däpler häzirki zaman ussatlarynyň zehinli işlerinde öz beýanyny tapýar. Olaryň taýýarlaýan owadan, inçelik bilen ýasalan bezeg şaý-sepleri ahalteke bedewleriniň asylly keşbi bilen sazlaşykly utgaşýar hem-de olaryň gözelligini açyp görkezýär.
Sergide bezeg şaý-sepleriniň we el işleriniň, haly, dokma, ýüpek, keçe, gön we agaç önümleriniň täsin nusgalary, milli saz gurallary, dürli sowgatlyk önümler görkezildi. Türkmenleriň däp bolan lybaslary we başgaplary, hojalykda ulanylýan serişdeleriniň, zähmet gurallarynyň nusgalary we beýlekiler görkezildi. Sergi gymmatlyklarynyň arasynda düýeler üçin niýetlenen bezegler, şol sanda toý kerweniniň aýrylmaz bölegi bolan owadan bezelen kejebe hem bar.
Bu sergi türkmen halkynyň köpugurly zehininiň hem-de zähmetsöýerliginiň, özüniň baý taryhy-medeni mirasyna ygrarlylygynyň nyşanydyr.
Baýramçylyk dabarasynda “Bedew ata şan getirdiň, Arkadag!” diýen aýdymyň ruhubelentlik we joşgun bilen ýerine ýetirilmegi hemmeleriň göwnüni galkyndyrdy.
Hormatly Prezidentimiz Halkara ahalteke atçylyk sport toplumynyň merkezi münberine çykýar.
Milli Liderimiz ahalteke bedewlerine uly sarpa goýmak bilen, ussat çapyksuwar, “Türkmenistanyň ussat halypa seýsi” diýen hormatly adyň eýesidir. Hormatly Prezidentimiz Gurbanguly Berdimuhamedow işiniň örän köpdügine garamazdan, at çapmak, bedewler bilen didarlaşmak üçin hemişe wagt tapýar.
Döwlet Baştutanymyz özüniň tutanýerli zähmeti we hemmetaraplaýyn goldaw bermegi netijesinde ýurdumyzyň atçylyk sport pudagyny höweslendirmäge hem-de ösdürmäge, onuň halkara giňişlikdäki abraýyny has-da belende galdyrmaga saldamly goşant goşýar.
Soňra baýramçylyk at çapyşyklaryna badalga berildi. Ahalteke bedewleri dürli aralyga geçirilen çapyşyklaryň ýedisinde özleriniň okgunlylygyny we çalasynlygyny görkezdiler. Geçirilen çapyşyklaryň her birine atlaryň 12-si gatnaşdy.
Hormatly Prezidentimiz Gurbanguly Berdimuhamedowyň belleýşi ýaly, atly sportda bedewiň hem-de çapyksuwaryň sazlaşykly hereket etmegi örän wajypdyr. Sportuň şu görnüşinde yzygiderli we tutanýerli türgenleşikler arkaly gazanylýan üstünlik köp babatda çapyksuwaryň we atyň sazlaşykly hereketi bilen kesgitlenilýär. Çapyksuwar batyrgaý we aýgytly bolmalydyr, özüniň wepaly ýoldaşyna oňat düşünmelidir hem-de ony başarjaňlyk bilen ugrukdyrmalydyr. Bularyň ählisi ýeňşiň kepilidir.
1400 metr aralyga geçirilen ilkinji dört çapyşykda üçýaşar atlar ýaryşdylar.
Ilkinji çapyşykda Türkmenistanyň Prezidentiniň Ahalteke atçylyk toplumyna degişli Nowruz atly mele bedew 1 minut 31,5 sekunt wagt bilen iň gowy netijäni görkezdi. Ony çapyksuwar B.Babaýew çapdy.
Ikinji çapyşykda pellehana ilkinji bolup, Içeri işler ministrligine degişli Garabatyr atly gurt mele bedew geldi. Ol bu aralygy 1 minut 33,5 sekuntda geçdi. Onuň çapyksuwary — Ö.Ýalkabow.
Üçünji çapyşykda çapyksuwar N.Agamyradowyň çapan, Türkmenistanyň Prezidentiniň Ahalteke atçylyk toplumyna degişli Gumdag atly dor at 1 minut 31,7 sekunt wagt bilen iň gowy netijäni görkezdi.
Dördünji çapyşykda Energetika ministrligine degişli Menekli atly gara gysrak bedew ýeňiş gazandy. Onuň görkezen netijesi 1 minut 32 sekunda deň boldy. Çapyksuwary — J.Hydyrow.
Galan çapyşyklarda dört we uly ýaşar bedewler ýaryşdylar.
1800 metr aralyga geçirilen bäşinji çapyşykda Türkmenistanyň Prezidentiniň Ahalteke atçylyk toplumyna degişli Kelete atly dor bedew 2 minut 2,3 sekunt wagt bilen pellehana ilkinji bolup geldi. Çapyksuwary — B.Bajamow.
2200 metr aralyga geçirilen altynjy çapyşykda Döwlet daşary ykdysady iş bankyna degişli Syrdaşym atly gyr at iň ýokary netijäni görkezdi. Ol bu aralygy 2 minut 23,7 sekuntda geçdi. Ony çapyksuwar B.Berdimuhammedow çapdy.
Türkmenistanyň Prezidentiniň baýragyny almak ugrundaky şeýle aralykdaky jemleýji, ýedinji çapyşykda Türkmenistanyň Prezidentiniň Ahalteke atçylyk toplumyna degişli Goşasakar atly gyr bedew pellehana ilkinji bolup geldi. Ol bu aralygy 2 minut 31,2 sekuntda geçdi. Çapyksuwary — B.Bajamow.
Soňra ýaryşyň ýeňijilerini sylaglamak dabarasy boldy. 1-6-njy çapyşyklaryň ýeňijilerine 100 müň manat möçberinde pul baýragy gowşuryldy.
Hormatly Prezidentimiziň baýragyny — 300 müň manady 2200 metr aralyga geçirilen ýedinji çapyşykda ýeňiji bolan çapyksuwara Ministrler Kabinetiniň Başlygynyň orunbasary, Halkara ahaltekeatçylyk assosiasiýasynyň we Halkara “Türkmen alabaý itleri” assosiasiýasynyň ýolbaşçysy, Türkmenistanyň at gazanan tälimçisi Serdar Berdimuhamedow gowşurdy.
Bäsleşige gatnaşyjylar döwlet Baştutanymyza ýurdumyzda atly sporty höweslendirmek we ösdürmek, seýisleri taýýarlamak we olaryň ussatlygyny ýokarlandyrmak barada hemmetaraplaýyn alada edýändigi üçin tüýs ýürekden hoşallyk bildirip, at çapmagyň şöhratly milli däplerini aýawly saklamak we dowam etdirmek, ahalteke bedewleriniň şan-şöhratyny has-da artdyrmak üçin mundan beýläk-de ähli tagallalary etjekdiklerine ynandyrdylar.
Milli Liderimiz at çapyşyklarynyň ýeňijilerini gazanan üstünlikleri bilen gutlap, ähli seýisleri, atşynaslary, şeýle hem tutuş türkmen halkyny Türkmenistanyň häzirki zaman taryhyna möhüm waka hökmünde giren şanly sene — eziz Watanymyzyň Garaşsyzlygynyň 30 ýyllyk baýramy bilen ýene-de bir gezek tüýs ýürekden gutlady we iň gowy arzuwlaryny beýan etdi.
Baýramçylyk at çapyşyklary ýatdan çykmajak täsirleri galdyrdy. Bäsdeşlik ruhy ýeňiş gazanmak ugrundaky yhlasly ýaryşlara özboluşly öwüşgin çaýdy. Gadymy döwürlerden bäri türkmenler at çapmagyň ussatlary hasaplanylýar. Bedew hem-de çapyksuwar bir bitewi sazlaşygy emele getirip, hemmeleri haýran galdyrýar.
Ahalteke bedewleri asyllylyk hem-de okgunlylyk ýaly häsiýetlere eýe bolmak bilen, şol bir wagtyň özünde çapyksuwar babatda ösen aň-paýhas we duýgurlyk ýaly häsiýetlerini görkezýär. Bedewiň hem-de çapyksuwaryň arasyndaky doly özara düşünişmek ýagdaýy atlary seýislemegiň milli mekdebiniň özboluşly aýratynlygydyr. Häzirki wagtda döwlet Baştutanymyzyň taýsyz tagallalary netijesinde atçylyk mekdebi täze ösüşe eýe boldy.
Ahalteke bedewleri hormatly Prezidentimiz Gurbanguly Berdimuhamedowyň edebi döredijiliginde hem aýratyn orun eýeleýär. Milli Liderimiz ylmy seljermäniň hem-de giň göwrümli taryhy we häzirki döwrüň maglumatlaryny umumylaşdyrmagyň esasynda ýazylan behişdi bedewler baradaky ajaýyp kitaplaryň ençemesini döretdi. Dünýäniň dürli dillerine terjime edilen, türkmenistanlylaryň arasynda uly meşhurlyga eýe bolan bu eserler daşary ýurtly okyjylar hem-de ady rowaýata öwrülen ganatly bedewlere uly gyzyklanma bildirýän daşary ýurtly hünärmenler we atşynas alymlar üçin elýeterli boldy.
Dünýäniň köp ýurtlarynda ahalteke bedewleriniň muşdaklarynyň sany barha artýar. Türkmenistanyň Prezidentiniň Ahalteke atçylyk toplumyna degişli Akhan atly bedewiň Ginnesiň Bütindünýä rekordlar kitabyna girizilmegi türkmen bedewleriniň deňsiz-taýsyz häsiýetleriniň dünýä bileleşigi tarapyndan ykrar edilmeginiň subutnamasyna öwrüldi. 2018-nji ýylda bu bedew on metr aralygy iki aýagynda 4,19 sekuntda geçmegi başaryp, bäsleşigiň şu görnüşinde dünýä rekordyny täzeledi. Şu ýylyň ýaz paslynda Akhanyň ilkinji taýçanagynyň peýda bolandygy bellärliklidir. Türkmen paýtagtynyň esaslandyrylmagynyň 140 ýyllygynyň hormatyna taýçanaga Aşgabat ady dakyldy.
Ahalteke bedewleriniň hem-de çapyksuwarlaryň dünýäniň dürli döwletlerinde geçirilen iri gözden geçirişlerinde hem-de sirk festiwallarynda ýeňiji bolandygy bellärliklidir. Türkmenistanyň Prezidentiniň Ahalteke atçylyk toplumynyň “Galkynyş” milli at üstündäki oýunlar topary ýurdumyzyň çäginden daşarda hem giň meşhurlyga eýe boldy. Soňky ýyllaryň dowamynda bu topar halkara bäsleşikleriniň ençemesine gatnaşyp, abraýly baýraklara mynasyp boldy. “Galkynyş” toparynyň at çapmak babatdaky ýokary ussatlygy, onuň agzalarynyň ýerine ýetirýän täsin akrobatik tilsimleri ýurdumyzyň hem-de daşary ýurtlaryň tomaşaçylaryny haýran galdyrýar.
Milli Liderimiz ýeňiji bolan çapyksuwarlary gazanan ýeňişleri bilen ýene bir gezek gutlap, hemmeler bilen bilelikde edermen harby uçarmanlarymyzyň ýerine ýetiren uçuşlaryny synlady.
Şol pursatda häzirki zaman uçarlaryna erk edýän birnäçe harby uçarmanlar Halkara ahalteke atçylyk sport toplumynyň ýokarsyndan baýramçylygyň hormatyna birnäçe çylşyrymly uçar tilsimlerini ýerine ýetirdiler. Ýurdumyzyň baş baýramynyň şanyna asmanyň giňişligini salýutyň öwüşginleri bezedi. Munuň özi dabara gatnaşyjylaryň Garaşsyz, baky Bitarap Watanymyza bolan buýsanç duýgusyny has-da artdyrdy.
Harby uçarmanlaryň bu görkezme çykyşlary özleriniň ajaýyp häsiýetleri bilen “asman bedewleri”, “ganatly bedewler” ýaly deňeşdirmelere mynasyp bolan ahalteke bedewleriniň köpasyrlyk şan-şöhratynyň özboluşly beýanyna öwrüldi.
Gadymy rowaýatlardan mälim bolşy ýaly, ganatly ahalteke bedewleri biziň şöhratly ata-babalarymyzyň iň gowy umyt-arzuwlarynyň hasyl bolmagynyň nyşanyna öwrüldi. Bu gün ýurdumyzyň harby uçarmanlary tarapyndan ýerine ýetirilen çylşyrymly tilsimler, göýä, ganatly bedewleriň okgunlylygyny görkezýär. Atlaryň çapyşyny uçuş bilen deňeşdirmek bolýar.
Häzirki döwürde ýurdumyzyň Ýaragly Güýçleriniň, şol sanda harby-howa güýçleriniň maddy-enjamlaýyn binýady yzygiderli berkidilýär. Olaryň ygtyýaryna häzirki zamanyň iň kämil we täzeçil tehnologiýalar bilen enjamlaşdyrylan tehnikalary gelip gowuşýar. Bu bolsa harby uçarmanlaryň hünär derejesiniň yzygiderli ýokarlandyrylmagyna ýardam edýär.
Baky Bitaraplyk hukuk ýagdaýyna daýanýan Türkmenistan parahatçylyk söýüjilikli syýasatyna ygrarly bolmak bilen, diňe goranyş häsiýetine eýe bolan milli Harby doktrinadan gelip çykýan wezipeleri üstünlikli çözýär.
Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedowyň baştutanlygynda amala aşyrylýan harby özgertmeleriň netijesinde, harby gullukçylaryň hünär derejesini ýokarlandyrmak üçin ähli şertler döredilýär.
Häzirki wagtda türkmen uçarmanlary iň täze uçarlara ussatlyk bilen erk edip, olarda çylşyrymly tilsimleri ýerine ýetirýärler. Olaryň şu günki görkezme çykyşlary eziz Watanymyzyň 30 ýyllygynyň hormatyna guralan çäreleriň baýramçylyk öwüşginini has-da artdyrdy.
Soňra döwlet Baştutanymyz çapyksuwarlaryň höwes edýän ugurlary, geljekde saýlap aljak hünärleri bilen gyzyklandy we olara durmuşda ak ýol arzuw etdi.
Milli Liderimiz çapyksuwarlaryň haýyşy boýunça olar bilen ýadygärlik surata düşdi.
Ýurdumyzyň Hökümet agzalary döwlet Baştutanymyzy giňden dabaralandyrylan şanly sene bilen gutladylar. Gutlaglar üçin minnetdarlyk bildirip, milli Liderimiz baýramçylyk dabaralarynyň ýokary guramaçylyk derejesiniň üpjün edilendigini, oňa halkymyzyň işjeň gatnaşandygyny kanagatlanma bilen belledi. Munuň özi ýurdumyzyň durmuşynda möhüm ähmiýeti bolan taryhy ähmiýetli pursatlaryň uly rowaçlyklara beslenýändiginiň nobatdaky subutnamasyna öwrüldi.
Täze taryhy eýýamyň döredijilik kuwwatyna beslenen gadymy küştdepdi tansy döwürleriň hem-de nesilleriň aýrylmaz ruhy arabaglanyşygynyň beýanyna öwrüldi.
Halkara ahalteke atçylyk sport toplumynda baýramçylyk dabaralary tamamlanandan soň, hormatly Prezidentimiz Gurbanguly Berdimuhamedow hemmeler bilen mähirli hoşlaşyp, bu ýerden ugrady.
Çeşme TDH


text:
Gurbanguly Berdimuhamedow paýtagtymyz boýunça iş saparynyň çäklerinde ýurdumyzyň Aşgabadyň demirgazygynda ýerleşýän Gurtly kölüniň çäginde dynç alyş maksatly binalaryň gurluşyk taslamalary bilen tanyşdy.
Hormatly Prezidentimiziň tabşyryklarynyň ýerine ýetirilişi barada hasabat berip, wise-premýer Ş.Durdylyýew milli Liderimiziň garamagyna kölüň kenarynda üç zolak boýunça gurulmagy meýilleşdirilýän desgalaryň taslamalaryny, olaryň ýerleşjek ýerleriniň çyzgylaryny görkezdi we bu ýerde dynç alyş düzümlerini döretmek üçin bar bolan mümkinçilikler barada habar berdi.
Döwlet Baştutanymyzyň garamagyna hödürlenilýän taslamalaryň hatarynda tomusky çaýhanalar, azyk harytlary dükany, sport we oýun meýdançalary, ulular we çagalar üçin niýetlenilen dynç alyş bassyrmalary bar. Şeýle hem ol ýerde işgärler üçin niýetlenen ýaşaýyş jaýlary, saglyk nokady, «Tiz kömek» ulaglary üçin awtoduralga we gözegçilik diňleri bar.
Görkezilen taslamalar bilen tanşyp, hormatly Prezidentimiz Gurbanguly Berdimuhamedow olara birnäçe bellikleri aýtdy we düzedişleri girizdi we bu ýerde paýtagtymyzyň ilaty hem-de onuň myhmanlary üçin häzirki zaman ähli amatlyklary bolan dynç alyş zolagynyň döredilmeginiň maksadalaýyk boljakdygyny belledi. Milli Liderimiziň belleýşi ýaly, binalaryň gurluşygynda ýerli tebigy aýratynlyklaryň nazarda tutulmagy, ekologiýa derejesine ähmiýet berilmegi, işleriň ýokary hiliniň üpjün edilmegi möhüm talap bolup durýar.


text:
03 Maýsym, 2021 Barlyq aımaqtar
Foto: qamshy.kz
Elimizde volonterlerge arnalǵan «Jastar-Otanǵa!» respýblıkalyq syılyǵy taǵaıyndaldy. Atalǵan syılyq jyl saıyn eń belsendi eriktiler, mesenattar men qoǵamdyq uıymdarǵa beriletin bolady. Bul týraly «Nur Otan» partııasy Tóraǵasynyń birinshi orynbasary Baýyrjan Baıbek volonterlermen ótkizgen onlaın-kezdesýden soń jarııalaǵan Facebook-tegi jazbasynda aıtty.
Qazirgi kezde volonterlik trendtik qubylys retinde qoǵam ómirine nyq enip otyrǵanyn aıtqan Baýyrjan Baıbek muqtajdarǵa óteýsiz kómek kórsetý úshin birigýge umtylatyn janashyr azamattardyń qatary artqanyn alǵa tartty.
«О́zderińiz biletindeı, Elbasy Nursultan Nazarbaev 2019 jyldy – Jastar jyly dep jarııalaı otyryp, volonterlikti jan-jaqty damytý qajettigine erekshe nazar aýdardy: «Búkil álemde jastar – eriktilik pen qaıyrymnyń qýatty resýrsy, al volonterlik – jastardyń eńbek naryǵyna jyldam beıimdelýi men olardyń óz qabiletterin ári qaraı iske asyrýyna yqpal etetin tıimdi tetik».
El Prezıdenti Qasym-Jomart Kemeluly Toqaevtyń 2020 jyldy Volonter jyly dep jarııalaýy volonterliktiń ulttyq aýqymda damýyna júıeli serpin berdi. Memleket basshysy «Birgemiz» respýblıkalyq volonterlar front-ofısin tikeleı ózi kelip ashyp, Qazaqstandaǵy volonterlar qozǵalysynyń qurmetti elshisi boldy.
Tıisti yntalandyrý tetikterin qurý, zańnamalyq bazany jetildirý, volonter stýdentterdiń stıpendııalaryn 30%-ke kóterý belsendi jastardyń jer-jerde ár túrli volonterlik uıymdarǵa birigýine jol ashty. El Prezıdenti aıtqandaı, «janashyr azamattary kóp memlekettiń bolashaǵy da jarqyn bolmaq. Eriktiler qyzmeti barsha azamattarymyzǵa úlgi bolyp, ulttyń jańa sapasyn qalyptastyrýǵa jol ashady», - dedi partııa Tóraǵasynyń birinshi orynbasary.
Onyń aıtýynsha, el basshylyǵynyń bastamasyn «Jas Otan» alǵashqylardyń biri bolyp qoldaǵan. Partııanyń jastar qanaty Arys pen Maqtaaraldaǵy apattardyń saldarlaryn joıýǵa belsene atsalysty.
«О́tken jylǵy pandemııanyń birinshi tolqyny kezinde 5 myń jasotandyq Elbasy bastamashylyq etken «Biz Birgemiz!» jalpyulttyq aksııasy aıasynda halyqtyń áleýmettik osal toptaryna ataýly kómek kórsetti. Búkil óńirler boıynsha 320 myń otbasy azyq-túlik sebetteri men gıgıenalyq quraldar jıyntyǵyn aldy. Bıylǵy sáýir aıynda jasotandyqtar 3 myń medısına qyzmetkerine «Alǵys paketterin» taratýdy uıymdastyrdy. Sonymen qatar, Rıdder qalasynda órtten zardap shekkenderge kómek kórsetýge alǵashqylardyń biri bolyp 80-nen astam volonter tikeleı qatysty», - dedi ol.
Kezdesýde el kóleminde 15 myń volonterdi biriktirip otyrǵan «Biz Birgemiz!» qozǵalysynyń qatysýshylary ózderiniń bıylǵa arnalǵan jobalarymen tanystyryp, óńirlerde volonterlik jelini keńeıtý týraly josparlarymen bólisti. Táýelsizdiktiń 30 jyldyǵyna oraı eriktiler «30 ıgi is» respýblıkalyq aksııasyna bastamashy boldy.
Sondaı-aq, osy jıyn barysynda «Jastar-Otanǵa!» baǵdarlamasyn júzege asyrý úshin arnaıy Jol kartasy bekitilgeni belgili boldy.
«Volonterlikti damytý – 2025 jylǵa deıingi «Jastar-Otanǵa!» baǵdarlamasynyń da basty basymdyqtarynyń biri. Osydan 3 kún buryn partııanyń Saıası keńesi Bıýrosynyń sheshimimen atalǵan baǵdarlamany iske asyrý boıynsha Jol kartasy bekitildi. Taıaý kúnderi «Nur Otan» partııasy fılıaldarynyń bıýrolary 216 óńirlik jol kartasyn bekitedi. Osylaısha, partııa men «Jas Otan» jastarǵa qatysty berilgen saılaýaldy ýádelerdi sapaly oryndaýǵa den qoısa, al Májilis pen máslıhat múshelerinen quralǵan Jas depýtattar korpýsy baǵdarlamalardyń iske asyrylý barysyn jiti qadaǵalamaq. Atap aıtqanda, aldaǵy 5 jyl ishinde 35 jasqa deıingi 4,5 mıllıonnan astam jas qazaqstandyqty qamtıtyn 6,5 myń is-sharany júzege asyryp, 3,5 myńnan astam ındıkatorǵa qol jetkizý josparlandy. Bul rette, sapaly bilim, jumysqa ornalastyrý, qoljetimdi baspana, azamattyq belsendilikti arttyrý, tulǵalyq damý men bos ýaqyt máseleleri basty nazarda. Basymdyq berilgen kórsetkishter qatarynda 2025 jylǵa qaraı volonterlikke 100 myńnan astam adamdy tartý mindeti taǵy bar», - dedi Baýyrjan Baıbek.
«Jas Otan» men «Biz Birgemiz!» qozǵalysynyń aldynda elimizde qyzmet etip jatqan barsha volonterlik uıymdarmen ózara seriktestik is-qımyldy damytý boıynsha mańyzdy mindetter turǵany aıtyldy.
Sonymen qatar, partııa Tóraǵasynyń birinshi orynbasary «Nur Otan»-nyń eriktilerge aldaǵy ýaqytta da qoldaý kórsetetinin aıta kele, olarǵa jyl saıyn beriletin arnaıy syılyqtyń taǵaıyndalatynyn jetkizdi.
«Maqsaty aıqyn, naqty ister partııasy retinde «Nur Otan» jastardyń bastamalaryn qýattaı otyryp, volonterlarǵa ári qaraı da qoldaý kórsete beredi. Bul úshin biz jyl saıyn beriletin «Jastar-Otanǵa!» respýblıkalyq syılyǵyn taǵaıyndaımyz. Jyl sońynda eń belsendi eriktiler, mesenattar men qoǵamdyq uıymdar 5 nomınasııa boıynsha marapattalatyn bolady», - dedi ol.
Qate tapsańyz, qajetti bólikti tańdap ctrl+enter basyńyz.
Pikir qaldyrý
pikir


text:
Saýt düzgünnamasyny hökman okamalydyr. Bloglar.7wk.ru web sahypasynda aşakdakylar gadagan edilýär .
1. Türkmenistanyň Konstitusion kanunlaryna dogry gelmeýän maglumatlary paýlaşmak.
2. Teswir ýazmak bölüminde paýyş sözleri ýazmak .
3. Başga saýtlary we ş.m zatlary reklama etmek .
4. Kemsidiji , göwne degiji teswirleri ýazmak .
5. Saýtdaky maglumatlary we faýllary duýduryşsyz , çeşme goýman başga saýtlarda we ş.m ýerlerde paýlaşmak .
6. Juda manysyz harp we söz ýalňyşlary köp teswirleri ýazmak .
Siz saýtdan peýdalanmak bilen saýt düzgünnamasyny kabul edýärsiňiz. Düzgünnama gabat gelmeýän teswirler duýduryşsyz bozulýar we banlanýar.
Hormatlamak bilen :
Gerçeknazar Amannazarow (blogger)


text:
Tanzaniýada parom gämisiniň batmagy netijesinde 10 adam ýogaldy
Polisiýa gullugynyň resmisi James Manýama hadysa bilen bagly beýanat berdi
Tanzaniýanyň günbatarynda ýolagçylary daşaýan bir parom gämisiniň batmagy netijesinde 10 adam ýogaldy.
Polisiýa gullugynyň resmisi James Manýama, Tanganýika kölünde ýolagçylary daşaýan parom gämisiniň aşa güýçli ýel sebäpli batandygyny habar berdi.
Manýama wakada 10 adamyň ýogalandygyny, halas ediş işleriniň netijesinde bolsa 87 adamyň halas edilip ýetişilendigini mälim etdi.
Degişli Habarlar
Russiýada bolan fabrik ýangynynda 16 adam ýogaldy
Russiýanyň Rýazan sebitindäki fabrikleriň birinde bolan ýangynda 16 adam ýogaldy
Russiýada metilli spirtden zäherlenen adamlaryň sany artýar
Russiýanyň Ural Federal sebitinde metilli spirtden zäherlenenleriň sany 24 adama ýetdi
Taliban: "Ähli owganlaryň pasport almaga hukugy bar" diýdi
Taliban hökümeti Owganystanyň ähli raýatlarynyň pasport almaga hukugynyň bardygyny beýan etdi


text:
Şu gün Ýaponiýadan şatlykly habar gelip gowuşdy — XXXII tomusky Olimpiýa oýunlarynyň medalyny taryhda ilkinji gezek Türkmenistana Polina Gurýewa getirdi. Ol agyr atletika boýunça ýaryşlarda çykyş edip, 59 kilograma çenli agram derejesinde kümüş medala mynasyp boldy. Bu agram derejesinde dünýäniň 14 ýurdunyň wekilleri bäsleşdiler.
Hormatly Prezidentimiz Gurbanguly Berdimuhamedowyň degişli Buýrugyna laýyklykda, XXXII tomusky Olimpiýa oýunlarynyň resmi açylyş dabarasyna gatnaşmak üçin Ministrler Kabinetiniň Başlygynyň orunbasary S.Berdimuhamedowyň ýolbaşçylygyndaky Türkmenistanyň wekiliýeti Ýaponiýanyň paýtagty Tokio şäherinde gulluk iş saparynda bolýar.
Marydan sport ussady Aýsoltan Toýçyýewa Daşkentde geçirilýän Aziýa çempionatynda silterläp we iki synanşygyň jemi boýunça bürünç medallaryň ikisini eýeledi. Türkmenistanyň at gazanan tälimçisi Ikram Mätkarimowyň 24 ýaşly şägirdi olimpiýa oýunlarynyň maksatnamasyna girmeýän 81 kg çenli agramda şeýle netije gazandy, bu agram derejesinde 7 ýurtdan 8 türgen baýrakly orunlar ugrunda bäsleşdi.
Türkmenistanyň ýygyndy toparynyň futbolçylary 2022-nji ýylyň dünýä çempionatyna galan saýlama oýunlarynyň üçüsini Koreýa Respublikasynda geçirerler. Aziýa futbol konfederasiýasy şeýle karar kabul etdi.
Türkmen türgenleriniň iri halkara ýaryşlaryna gatnaşmagy ýurdumyzyň sportunyň dünýä ýüzünde gazanýan üstünlikleriniň hem-de hormatly Prezidentimiz Gurbanguly Berdimuhamedowyň alyp barýan sport syýasatynyň aýdyň ykrarnamasydyr. Şol ýaryşlarda ildeşlerimiz dürli derejedäki sylaglara, şol sanda altyn medallara mynasyp bolýarlar.
Türkmenistanyň Prezidenti, ýurdumyzyň Milli Olimpiýa komitetiniň Prezidenti Gurbanguly Berdimuhamedowyň adyna Aziýanyň Olimpiýa Geňeşiniň prezidenti Şeýh Ahmad Al Fahad Al Sabahdan hat gelip gowuşdy.


text:
Atyraýlyq kıkboksshy álem kýbogin ekinshi ret ıelendi
ATYRAÝ. QazAqparat – Atyraýlyq kıkboksshy álem kýbogin ekinshi ret ıelendi, dep habarlaıdy QazAqparat.
Oblystyq sport jáne dene shynyqtyrý basqarmasy baspasóz qyzmetiniń málimetinshe, 15-19 qyrkúıekte Majarstanda kıkbokstan álem kýbogi ótken.
«Býdapesht qalasynda HHVІ ret jalaýy jelbiregen álem kýbogi saıysyna 45 elden 3 000-nan astam sportshy qatysty. Bul dodada Atyraý oblysynan baq synaǵan sportshylar 5 medaldy ıelendi. Sportshylarymyzdyń enshisinde 2 altyn, 1 kúmis jáne 2 qola medal bar. Máselen, 67 kelide el namysyn qorǵaǵan Azamat Ótemisov álem kýbogin ekinshi ret ıelendi. Al, 51 kelide qarsylastarynan basymdyq tanytqan Nursultan Jumabaev altyn medaldy jeńip alyp, álem kýboginiń ıegeri atandy. Al Roman Zýbarıev (51 keli) kúmis, 57 jáne 67 kelide synǵa túsken Janálı Sálimgereı men Serikjan Sálimgereev qola medalǵa ıe boldy», - dep málim etti basqarmanyń baspasóz qyzmetinen.
Eske sala ketelik, budan buryn qazaqstandyq djıý-djıtsý sportshysy Azııanyń úsh dúrkin chempıony atanǵanyn habarlaǵan edik.


text:
Merkezi Aziýa döwletleriniň Daşary işler ministrleriniň çarşenbe güni Daşkent şäherinde geçirilen mejlisinde şu ýylyň awgust aýynda Türkmenistanda geçirilmegi meýilleşdirilýän Merkezi Aziýa döwletleriniň Baştutanlarynyň konsultatiw duşuşygyna görülýän taýýarlyk işleri maslahatlaşyldy.
Mejlis türkmen tarapynyň başlangyjy esasynda geçirildi. Bu barada Türkmenistanyň Daşary işler ministrliginiň resmi saýtynda habar berilýär.
Habarda bellenilişi ýaly, ýokary derejeli duşuşykda Merkezi Aziýa döwletleriniň Baştutanlarynyň konsultatiw duşuşygynyň çäklerinde geçiriljek syýasy, ykdysady we ynsanperwer häsiýetli çäreler hem ara alnyp maslahatlaşyldy.
Ministrler ýakyn wagtda geçiriljek duşuşygyň gün tertibi barada hem-de onuň şertnama-kanunçylyk binýadyny, hususan-da, kabul edilmegi meýilleşdirilýän resminamalar barada pikir alyşdylar.
Şeýle hem, mejlisiň dowamynda taraplar sebit ýurtlarynyň arasynda syýasy, söwda-ykdysady, medeni we ynsanperwer ugurlar boýunça hyzmatdaşlygyň derwaýys meselelerine garadylar.
Gazagystanyň Daşary işler ministri Muhtar Tleuberdi, Türkmenistanyň Daşary işler ministri Raşid Meredow, Täjigistanyň Daşary işler ministri Sirojiddin Muhriddin hem-de Gyrgyz Respublikasynyň Daşary işler ministriniň birinji orunbasary Nuran Niýazaliýew “Merkezi we Günorta Aziýa: sebit özara baglanyşygy. Wehimler we mümkinçilikler” atly ýokary derejedäki halkara maslahatyna gatnaşmak maksady bilen Özbegistanyň paýtagtyna sapar amala aşyrýarlar.


text:
"Turkish Cargo" Riga we Praga goşmaça saparlar gurar
"Turkish Cargonyň" Latwiýanyň paýtagty Riga we Çehiýanyň paýtagty Praga şäherlerine goşmaça saparlary1-nji iýulda başlar
Turkish Cargo hepdede 2 gezek gurajak Riga we Praga saparlary bilen Baltika ýurtlaryny bütin dünýä bilen birleşdirer.
Daşalýan esasy ýükleriň arasynda enjam, elektrik-elektronik enjamlar, himiki harytlar we ulag bölekleri bar.
Degişli Habarlar
ÝB Ukraina 600 million ýewro maliýe kömegini berdi
Ýewropa Bileleşiginiň koronawirus epidemiýasynyň ykdysady täsirlerine garşy Ukraina 600 million ýewro maliýe kömegini berendigi habar berildi
Türkiýäniň Sitrus Önümleriniň Eksporty 15 Göterim Artdy
Sitrus önümleriniň eksporty üstümizdäki ýylyň 9 aýlyk döwründe bolsa 15 göterim artyp 840 müň 216 tonna ýetdi.
Türkiýe-Afrika Gatnaşyklary Pugtalanýar
“2003-nji ýylda Türkiýe bilen Afrikanyň arasyndaky söwda mukdary 2020-njy ýylda 25,3 milliard dollara çenli baryp ýetdi”


text:
Garaşsyzlyk ýyllarynda ýurdumyzyň milli ykdysadyýetiniň ähli ulgamlarynda ýokary netijeleriň gazanylmagy halkymyzyň agzybirligini, döwlet dolandyrylyşynyň kämilligi ni görkezýär. Türkmenistanyň Konstitusiýasynda milli gymmatlyklarymyzy we bähbitlerimizi gorap saklamagyň, ýurdumyzyň Garaşsyzlygyny, özygtyýarlylygyny, hemişelik Bitaraplyk hukuk ýagdaýyny pugtalandyrmagyň döwletimiziň esasy maksady bolup durýandygy bellenilýär. Ýurdumyzda alnyp barylýan içeri we daşary syýasat hut şundan ugur alýar. Ýurdumyzda durnukly ykdysady ösüş gazanylýar. Häzirki wagtda Türkmenistan durmuşa geçirýän içeri we daşary syýasatynda hemmetaraplaýyn ösüşi gazanmak bilen birlikde beýleki ýurtlaryň we halklaryň bähbitlerini hem nazara alýar. Bu bolsa hormatly Prezidentimiziň «Ösüş arkaly parahatçylyk» ýörelgesinde öz beýanyny tapýar. Ýurdumyzda alnyp barylýan giň gerimli işler, durmuşa geçirilýän iri taslamalar diňe bir sebitde däl, eýsem dünýäde parahatçylygy, howpsuzlygy üpjün etmekde milli Liderimiziň öňe sürýän başlangyçlarynyň rowaçlanýandygyny görkezýär
Berkarar döwletimiziň bagtyýarlyk döwri Garaşsyz döwletimiziň ösüşiniň täze eýýamydyr. Bu döwürde amal edilýän işler uludyr. Gahryman Arkadagymyz Garaşsyzlygymyzy berkitmek üçin giň möçberli işleri amala aşyrýar. Bu hak da «Arkadagyň ajap eýýamy» atly kitapda şeýle bellenilýär: «Berkarar döwletiň bagtyýarlyk döwründe Türkmenistanyň halkynyň öz Gahryman Arkadagynyň ýolbaşçylygynda durmuşa geçiren ähli giň göwrümli özgertmeleri geljek üçin juda uly ädim ädendiginiň, joşgun bilen öňe barýandygynyň mysalydyr. Täze zamanyň taryhy ähmiýeti hem şondan ybaratdyr».
Hormatly Prezidentimiziň alyp barýan içeri we daşary syýasatynyň üstünlikli durmu şa geçirilmegi netijesinde belent sepgitlere ýetilýär. Hormatly Prezidentimiziň Watanymyz üçin alyp barýan işlerine tüýs ýürekden guwanýan halkymyzyň kalbynda milli Liderine bolan çäksiz hoşallyk möwç urýar.
Ogulnur ANNANEPESOWA, Türkmenistanyň Kärdeşler arkalaşyklarynyň Milli merkeziniň maglumat, seljeriş we halkara gatnaşyklary bölüminiň hünärmeni.


text:
Bu Halkara sergä öňki SSSR-iň respublikalaryndan, şol sanda Merkezi Aziýa döwletlerindenem gatnaşýarlar. Ýöne, gynansak-da, Türkmenistan muňa üns bermeýär. Belkem, gelejekde şu meselä üns bererler diýip umyt edýän.
Azatlyk Radiosy: Berlinde geçirilýän Oba hojalyk önümlerniň halkara sergisiniň bu ýyl 75-nji gezek geçirilişi. Ýusup, siz Berlinde ýaşaýarsyňyz. Siz bu sergä gatnaşdyňyzmy?
Ýusup Kor: Men şu sergä 17 ýyldan bäri gatnaşyp gelýärin.
Azatlyk Radiosy: Germaniýadaky sergä 56 ýurtdan 1600 adam öz Oba hojalyk önümlerini getiripdir. Eýse, Türkmenistan hem şular ýaly Halkara sergä gatnaşsa gowy bolmazmydy?
Ýusup Kor: Elbetde, gowy bolardy. Türkmenistanyň ykdysadyýetinde Oba hojalyk önümleri esasy pudak hasaplanylýar. Türkmen ylaty hem esasan Oba hojalyk bilen meşgul. Şonuň üçin Türkmenistanyň döwletine-de, halkyna-da şular ýaly halkara derejesinde geçirilýän sergiler degişlidir diýip pikir edýän. Olar bu sergilere gatnaşyp, köp tejribeleri gazanyp bilerdiler.
Azatlyk Radiosy: Ýusup, siz birnäçe ýyllap Türkmenistanyň Suw-gurluşyk hojalygynda inžener bolyp işlediňiz. Türkmenistanyň Oba hojalygyndaky gök önümleriň ýagdaýyna belet adam. Siziň pikiriňizçe, Türkmenistan şular ýaly Halkara sergilere öz haýsy önümlerini getirip bilerdi?
Ýusup Kor: Türkmenistanyň getirip biljek önümleri gaty köp. Men Türkmenistanda Oba hojalyk bilen gyzyklanyp we ony öwrenmek üçin köp ýerlerini paý-pyýada gezdim, hasam Daşoguz we Balkan welaýtlaryna beletçiligim bar.
Türkmenistanda, her tarapdan alsaň-da, öz harytlary bilen bazara çykmaga mümkinçilik bar. Türkmenistan gök önümleri, miweleri, gury önümleri, kakadylan önümleri sergä getirip bilerdi. Mysal üçin, et ömümlerinden kolbasa ýa-da alkogolly içgilerden, alkogolsyz içgilerden, miwe suwlaryndan hem öz önümlerini sergä getirip bilerdi.
Azatlyk Radiosy: Siziň pikiriňizçe, şular ýaly Halkara sergi Türkmenistanyň oba hojalyk önümlerini Germaniýanyň ilatyna tanatmak üçin nähili kömekleri ederdi?
Ýusup Kor: Mysal üçin, şu taýda ýok zadyň biri – gawunyň kaky. Şu taýynyň ýerli halkyna gawunyň kakyny görkezeňde, umuman, Ýewropada ýaşaýan haýsy millet bolsun tapawudy ýok, hemmesi gyzyklanýarlar we dadyp görýärler. Bir gezek şeýle waka boldy. Men Türkmenistandan Germaniýa gaýdamda özüm bilen düýe çal alyp gaýtdym. Türkmenistanda ol bazarda satylýar. Berliniň aeroportuna gelemde, gümrük işgärleri geň galyp, birinji gezek biziň ýurdumyza düýäniň süýdi geldi (nemesler düýe çala kamelmilch diýýärler) diýip, ony surata düşürdiler.
Olar dünýäniň bir ýerinde düýäniň süýdi öndürilip, şu derejede dükanlarda satylýan eken we ony biziň ýurdumyzdan biri özi üçin gertipdir diýip, haýran galdylar. Menem düýe çaly Türkmenistandan maşgalama dadyraýyn diýip, alyp gaýdypdym. Diýjek bolýanym, indi her tarapyndan seredeňde-de, Türkmenistanyň birentek önümleri: et we beýleki maldarçylyk önümleri, künji, günebakar ýagy, pagta önümleri, gawun-garpyz, şu taýynyň bazaryna çykarylyp bilnerdi.
Germaniýada gije-gündiz açyk dükanlar bar. Türkmenistanyň döwleti ýa-da hususy sektor şol dükanlar bilen söwda gatnaşyklaryny ýola goýup bilerdi. Türkmenistanyň döwleti şu meselä üns berse we ondan gazanç edip biljekdigine göz ýetirse, örän gowy bolardy, bu ilat üçinem köp peýdaly bolardy diýip, pikir edýärin.


text:
Demirgazyk Owganystanyň Jowuzjan welaýatynyň häkimi Lutfullah Azizi “Afghanistan.ru” websaýtyna beren maglumatynda jeňçiler Farýab welaýatyndan geçyp, Jowizjana gelip ýerleşýär diýdi.
Ol muňa Farýab welaýatynda jeňçilere garşy alnyp barylýan harby operasiýalaryň sebäp bolýandygyny belledi. Şeýle-de, häkim jeňçileriň Jowuzjan welaýatynyň 10 etrabynda hem hereket edýändigini nygtady.
Demirgazyk Owganystandaky howpsuzlyk şertleri barada Azatlyk Radiosynyň Kabuldaky habarçysy Şaýymerdanguly Myradynyň taýýarlan maglumatyny diňlemek üçin aşakdaky düwmä basyň.


text:
Täjik häkimiýetleri ýurtda koronawirus keseli resmi derejede hasaba alynmadyk hem bolsa, pandemiýa bilen baglylykda milli baýramçylyk mynasybetli geçirýän köpçülik çärelerini ýatyrdy.
Duşenbe şäher häkimligi 16-njy aprelde ýurtda “Paýtagt güni” mynasybetli guralýan köpçülikleýin çäreleriň “COVID-19-yň ýaýramagynyň öňüni almak hem-de ýaşaýjylaryň saglygyny goramak” maksady bilen ýatyrylýandygyny mälim etdi.
Merkezi Aziýanyň iki ýurdy, Täjigistan we Türkmenistan koronawirus keselini resmi taýdan hasaba almady.
Ýöne eskpertler bu hökümetlerde aç-açanlygyň we garaşsyz metbugatyň ýokdugyny göz öňünde tutup, muňa şübheli garaýarlar.
Goňşy Özbegistanda 16-njy aprelde saglyk resmileri koronawirus bilen kesellänleriň sanynyň 1,349 adama ýetendigini, olaryň dördüsiniň aradan çykandygyny mälim etdi.
Gazagystanda COVID-19 hassalarynyň sany 1,341 adama ýetdi, olardan 16 adam aradan çykdy. Gyrgyzystanda bu kesel bilen 466 adam resmi taýdan hasaba alyndy, 5 adam heläk boldy.


text:
Wichi Dercos Kera-Solutions Express maskasy, keratin pro-kompleksi, saçyň ýüzüni täzeden gurmak
Çalt maska, ýygy-ýygydan agressiw täsirlere sezewar bolan gowşak we zeper ýeten saçlar we duýgur kellä ýörite taýýarlanylýar: reňklemek, ýylylygy düzmek, bezemek. Saç kesikulasyna mikro-zeper ýetirýär we tutuş uzynlygy boýunça intensiw dikeldýär. Saçlary zeperlerden goraýar we tebigy öwüşgin berýär. Netijeliligi: Gural synagynda tassyklanylyşy ýaly, ilkinji gezek ulanylandan soň 60% az zeper ýeten saç.


text:
Gyrgyzystanyň ozalky prezidenti parlament eldegrilmezlik hukugyny aýyrmaga ses berenden bir gün soň öz mirasdüşerini, prezident Sooronbai Jeenbekowy we Bişkekdäki deputatlary tankytlady.
Ozalky prezident Almazbek Atambaýewiň feýsbukda ýerleşdirilen beýanatynda parlamentiň ses berişligi “syýasy sebäpli” diýlip häsiýetlendirilýär. Şeýle-de Atambaýew “Jeenbekowyň özüni gaplaşdyrylan aýyplamalar bilen türmä basyp, öz esasy syýasy garşydaşyndan dynmak isleýändigini” aýdýar.
Atambaýew öz mertebesini we namysyny gorajakdygyny aýdyp, beýanatynda öz arassa at-abraýyna garşy hüjümlerde “bir ýyldan gowrak wagt içinde iň hapa usullaryň, iň hapa syýasatçylaryň we iň hapa gybatlaryň ulanylandygyny” öňe sürdi.
Gyrgyz kanun çykaryjylary 20-nji iýunda Atambaýewi kanuny jogapkärçilige çekilmezlik hukugyndan mahrum etmek baradaky karary tassykladylar. Bu çäre Atambaýewiň prezident wagtynda öz wezipesini bikanun peýdalanandygy barada aýdylýanlar arasynda görüldi.


text:
Ertis ózeninen 3,4 mln teńgeniń bekire balyǵyn aýlaǵan brakoner ustaldy
PAVLODAR. QazAqparat - Ertis ózeninen bekire balyǵyn aýlaǵan brakoner ustaldy, dep habarlaıdy QazAqparat Ekologııa, geologııa jáne tabıǵı resýrstar mınıstrliginiń Telegram paraqshasyna silteme jasap.
Balyq sharýashylyǵy komıtetiniń Zaısan-Ertis oblysaralyq basseındik balyq sharýashylyǵy ınspektsııasynyń qyzmetkerleri Pavlodar oblysynyń Maı aýdanynda Ertis ózeniniń «Belaıa» aǵynynda reıd júrgizgen.
Onyń barysynda 27 shilde saǵat 22.30-da «Vıhr-25» aspaly motory bar «Kazanka» qaıyǵynda tormen zańsyz balyq aýlaǵan S. atty azamat ustaldy.
Kemeni qaraǵan kezde bekire tuqymdas balyqtar tabyldy. Onyń ishinde salmaǵy 4 kg 1 sibir bekiresi jáne jalpy salmaǵy 8.8 kg 14 dana sterlet bar.
Balyq resýrstaryna kelgen zalal 3 469 771 teńgeni qurady.
Janýarlardyń sırek kezdesetin jáne quryp ketý qaýpi tóngen túrlerin aýlaǵandarǵa QR QK 339-babynda jaýapkershilik kózdelgen.
Ol úshin úsh jyldan jeti jylǵa deıin bas bostandyǵynan aıyrý jazasy bar.
Osyǵan baılanysty oqıǵa ornyna Pavlodar oblysy Maı aýdandyq polıtsııa bóliminiń jedel-tergeý toby shaqyrylyp, materıaldar qylmystyq is qozǵaý úshin berildi.
Atalǵan fakti Balyq sharýashylyǵy komıtetiniń baqylaýynda.


text:
Jemgyýet
Turkmen Paspordy bilen Vizasyz gidip bolyan dowletler
Ýazan: Ihlas Nobatovich
Türkmenistanyn zagran pasporty bilen şu döwletlere viza aformlyat etman (vizasyz) gidip bolyar: -Georgia -Indonesia -Malaysia -Philippines -Barbados -Ecuador -Haiti -Gambia -Namibia -Samoa -Antigua an...
Tegler: vizasyz, visasyz seyahat, dowleter, turkmen pasport, pasport, viza
DÖWLET OKUWLARYNYŇ ÝYLLYK NYRHNAMASY
Ýazan: Dawud Genc
TÜRKMENISTANDA AÇYLAN TÖLEGLI DÖWLET OKUWLARYNYŇ ÝYLLYK NYRHNAMASY Magtymguly adyndaky Türkmen Döwlet Uniwersiteti - 4700 manat(1650 Dollar) [AŞGABAT ŞÄHERI] Türkmenistanyň Döwlet Lukmançylyk Uniwer...
Tegler: turkmenistan universitet, turkmenistan university, türkmen universiteleri, türkmenistanda eğitim, turkmenistanda egitim, turkmenistanda okuw, turkmen yokary okuw jaylary, turkmen uniwersitetleri, turkmen institutlary
Firmalar üçin Kanun
Ýazan: Dawud Genc
Ýaňy ýakynda çykarylan täze bir kanuna görä Türkmenistandaky ýörgün firma, magazin we dükanlara adam ady goýmak gadagan edildi. Bu düzgüne boýunça täze açyljak firmalaryň ady adam ady bolup bilmeýär. Ş...
Turkmenistanda jay oy satyn almak
Ýazan: Meylis Turkmen
Turkmenistanda sonky dowurde gurlushyk sektory osya! Esasanam Turkmen firmalaryn ish etmesi ucin dowlet komek hem edip bashlady! Gysgaca munyn dowlete getirjek girdeyjileri hakynda sizin bilen pikir a...
Tegler: emlak, jay, oy, jay bahalary, oy bahalary, jay satyn almak, oy satyn almak, jay nyrhlary, oy nyrhlary, kwartira satyn almak, kwartira
Musulmanlara täze ýyl bellemek bolýarmy?
Ýazan: Meylis Turkmen


text:
Parlamentiň jaýynda tüsse ýaýradýan şarlaryň atylandygy üçin jaýa tüsse ýaýrady we gorag signallary işledi. Yöne bu dowla garamazdan, prezident Wiktor Ýanukowiçiň koalisiýasyna girýän deputatlar Orsýetiň Gara deňiz flotunyň Krymda galmagynyň möhletini ýene-de 25 ýyl uzaltdylar.
Parlamentiň başlygy Litwiniň bu ylalaşygyň tassyklanandygyny yglan etmegini parlament köpçüligini emele getirýän deputatlar ör turup, şowhunly el çarpmalar bilen garşyladylar. “Bu ylalaşygy 236 deputat goldady we ol tassyklandy. Üns beriň, 236 ses we bu karar tassyklandy” diýip, Litwin nygtady.
Orsýetiň Dumasy hem tassyklady
Mundan bir sagat soňra Orsýetiň Döwlet Dumasynda hem şol ylalaşyk tassyklandy. Şu gün Norwegiýa sapar edýän Orsýetiň prezidenti Medwedew bu ylalaşygyň tassyklanmagyna örän şatdygyny we onuň pähim-paýhasyň dabaralanýandygyny görkezendigini aýtdy.
Şu gün ukrain oppozisiýasynyň müňlerçe tarapdarlary parlamentiň jaýynyň öňünde ýygnandylar. Olar prezidentler Ýanukowiçiň we Medwedewiň 21-nji aprelde gol goýan ylalaşygyny tankytladylar.
Günbataryň tarapdary bolan öňki prezident Ýuşenkonyň we öňki premýer-ministr Timoşenkonyň ýolbaşçylygyndaky tankytçylar Ukrainanyň territoriýasyndaky Orsýetiň harby bazasyny duşman tarapyňky diýip hasaplaýarlar. Olar şol ýeriň häzirki kärendelik möhleti tamamlanansoň, 2017-nji ýylda rus deňizçileriniň Ukrainadan çykmagyny talap edýärler.
“Gara sahypanyň ýapyljak güni”
Ýuliýa Timoşenko Krymdaky rus harby bazasynyň ýapyljak gününiň “Ukrainanyň taryhyndaky gara sahypanyň ýapyljak güni bolmagynyň mümkindigini” aýtdy.
Ýuliýa Timoşenko şu gün protest wagtynda eden çykyşynda wagtyndan öň täzeden prezident saýlawlaryny geçirmeklige ýa-da Ýanukowiçi häkimiýetden çetleşdirmek üçin 11-nji maýda parlamentiň jaýynyň öňünde köpçülikleýin protest çäresini geçirmeklige çagyryş etdi. Timoşenko ýurduň raýatlaryny parlamentde, uniwersitetlerde we jemgyýetçilik ýerlerinde Ukrainany halas etmek boýunça ýörite komitetleri döretmäge hem çagyrdy.
Moskwa öz deňizçileriniň Ukrainada galmagyna rugsat berendigi üçin Ukraina satýan gazynyň nyrhyny 30 prosent arzanlatmaga söz berdi. Şu gün prezident Ýanukowiçiň tarapdarlary hem şol ylalaşygy goldap, Kiýewde yöriş geçirdiler.
Orsýetiň premýer-ministri Putin öten agşam Kiýewe baranda, bu ylalaşyga garşylygyň bolandygyna haýran galandygyny aýtdy.
Orsýetiň Gara deňiz floty 18-nji asyrdan bäri Krymda ýerleşýär. Emma Ukraina milli garaşsyzlygyny alansoň, Moskwa bu flotuny 2017-nji ýylda Ukrainanyň territorial suwlaryndan çykarmak barada ozal resmi ylalaşyga gol goýupdy.


text:
Türkmenistanda soňky birnäçe günüň dowamynda “walýutanyň gara bazarynda” dollaryň manada görä gatnaşygynyň hümmetiniň birdenkä ýokarlanmagy, bazardaky harytlaryň-da bahasynyň gymmatlamagyna getirdi.
Ýatlatsak, geçen hepdäniň aýagynda dollar rekord derejä, ýagny 8,50-9 manada ýetip, ol häzir hem gymmatlamagyny dowam etdirýär.
Bu ýagdaýlaryň fonunda Azatlyk Radiosynyň redaksiýasyna ýurduň bazarlaryndaky tas ähli harytlaryň hem bahalarynyň artandygy barada maglumatlar gelip gowuşýar.
Lebap welaýatynda şu günki gün “gara bazarda” bir dollaryň 9,60 manada ýetendigi, şeýle-de azyklaryň nyrhlarynyň iki esse çemesi ýokarlanandygy aýdylýar.
Mysal üçin, mundan bir gün ozal kartoşka 2 manat bolan bolsa, häzir ol 3 manatdan satylýar; 4,60 manada duran şeker, häzir 6 manada galdy.
Şeýle ýagdaýlary paýtagtyň bazarlarynda hem synlasa bolýar. Aşgabadyň iň iri bazarlarynyň biri, il içinde “Mir bazary” diýlip atlandyrylan söwda nokadynda saýlama jylky etiň bahasy iki günüň dowamynda 32 manatdan 36 manada çenli galdy. Mundanam başga, pomidor sekiz manatdan dokuz manada; towuk eti 23 manatdan 25 manada çenli ýokarlandy.
“Garaz, adyny tutan islendik harydyň bahasy gymmatlady. Söwdegärler muny gönümel dollaryň gymmatlamagy bilen düşündirýärler. Olar ýagdaýlar şu durkuna dowam etse, bahalaryň mundan beýläk-de gymmatlajakdygyny aýdýarlar” diýip, ençeme söwdegärler bilen gürrüňdeş bolan Azatlyk Radiosynyň ýerli çeşmesi maglumat berdi.
Galyberse-de, bularyň ählisi Türkmenistanyň garaşsyzlyk döwründäki iň agyr ykdysady krizisi başdan geçirýändigi aýdylýan, aýlyklaryň gijikdirilýän, şeýle-de ozal ‘mugt’ berlen hyzmatlaryň ýatyrylan döwrüne gabat geldi.
Bu ýagdaýlarda ýurt raýatlary çykgynsyzlyga, alaçsyzlyga uçrandyklaryny aýdýarlar.
“Zähmet haklarymyz her aýyň 10-na berlerdi. Entegem hiç zat ýok... Durşuna bergide. Harytlar gitdigiçe gymmatlaýar. Çagalar baglarynyň hyzmatlaryny 10 esse artdyrdylar. Ýene-de bir hepdeden suwa, gaza, toga hem töläp başlarys. Nädip tölemeli, nädip ýaşamaly?!” diýip, atlandyrylmasyzlygyny soran Lebabyň ýaşaýjysy gürrüň berdi.
Türkmenistanda ýurt resmileri we mediasy “gara bazarda” dollaryň barha gymmatlamagy, netijede harytlaryň bahalarynyň hem ýokarlanmagy; bularyň raýatlaryň durmuşyna ýetirýän täsirleri barada hiç zat aýtmaýarlar.
Tersine, ýurduň “bedew bady bilen özgerýändigi” bellenilip, gazanyldy diýilýän üstünlikleri “tassyklaýan” uly-uly sanlar getirilýär. Şeýle-de, ençeme million dollarlyk golf meýdançasy, uly “Ak öýi” ýaly obýektler bina edilýär.


text:
Asylly däplerimiziň dowamaty
«Türkmenistan — Bitaraplygyň mekany» ýylynda, ýurdumyzyň durmuşynda boljak şanly seneleriň öň ýanynda hormatly Prezidentimiziň halkymyzyň döreden milli ýörelgelerine bagyşlanan «Türkmeniň döwletlilik ýörelgesi» atly kitabyny ýazyp tamamlandygy dogrusyndaky şatlykly habar ulus-ilimizi şatlandyrdy. Möhüm döwlet işlerine we aladalaryna, ýokary derejedäki duşuşyklara baý bolan iş tertibinde döwlet Baştutanymyzyň saz ýa-da döredijilik, ylmy iş bilen hem meşgullanmaga wagt tapýandygy, köp sanly taryhy çeşmeleri, arhiw materiallaryny, ol ýa-da beýleki mesele boýunça dürli maglumatlary çuňňur öwrenýändigi hemmämize mälimdir. Hormatly Prezidentimiziň ýazyp, tamamlanan täze kitabynyň on iki bölümden ybarat bolmagy, onda durmuşyň gönezligi, zeminiň abatlygy, ebedi ýaşaýşyň ugurlary, ylym-bilimiň ähmiýeti, sagdyn durmuş ýörelgeleri, zähmetsöýerlik, myhmansöýerlik, dost-doganlyk gatnaşyklary, ynsaply bolmak, agzybirlik barada giňişleýin gürrüň berilmegi ählimizde uly gyzyklanma döredýär.
Biz — kitaphana işgärleri we okyjylary döwlet Baştutanymyzyň täze kitabyna sabyrsyzlyk bilen garaşýarys. Gahryman Arkadagymyz taryhy çeşmeleri, gyzykly maglumatlary ylmy esasda öwrenip, oý-pikirinden, parasadyndan geçirip bize ýetirýär. Halkymyzyň dünýä nusgalyk asylly ýörelgelerini, däp-dessurlaryny, adatyny, il agzybirligini, döwletlilik ýörelgelerini ýaýyp ýaş nesli terbiýelemekde täze kitabyň ähmiýetiniň uly boljakdygyna ynanýarys.
Halkymyzyň däp-dessurlary uç-gyraksyz ummandyr, ajaýyp medeni mirasdyr. Adat, däp-dessurlar, olardan gelip çykýan kadalar halkyň ruhuny sagdyn saklamak üçin çeşme bolup durýar. Täze kitap ata-babalarymyzyň pähim-paýhasyna ýugrulan däp-dessurlar, köpsanly täsin we manyly durmuş wakalary hakda örän ajaýyp maglumatlary berer.
Gahryman Arkadagymyzyň döredýän her bir eserine buýsanýarys. Döwlet Baştutanymyz halkymyzyň döreden milli gymmatlyklaryna, asylly ýol-ýörelgelerine, asyrlaryň dowamynda bitiren işlerine aýratyn uly hormat goýýar. Asyrlardan-asyra, nesilden-nesle geçip şu günlere ýetip gelen şol asylly ýörelgeleri dowam etdirmek biziň borjumyzdyr.
Täze kitapda halk içinde giň ýaýran rowaýatlaryň, atalar sözüniň şöhratly ata-babalarymyzyň wesýeti hökmünde köpasyrlyk durmuş paýhaslaryny özünde jemleýändigi barada aýdylýar. Döwlet Baştutanymyzyň her bir kitabyndan okyjy ruhlandyryjy pikiri hem-de güýji tapyp bilýär, çünki olar hakyky alym we özgerdiji syýasatçy tarapyndan ýazylandyr. Olarda mähriban halkymyza, eziz Watanymyza bolan tükeniksiz söýgi, Diýarymyzyň ajaýyp we beýik geljegine bolan berk ynam äşgär duýulýar. Gymmatly kitaplary bilen ulus-ilimizi begendirýän Gahryman Arkadagymyza ýürekden çykýan alkyşlarymyzy aýdýarys.


text:
Elimizde nelikten toı jasaýǵa ruqsat berildi
NUR-SULTAN. QazAqparat – Búginnen bastap Qazaqstanda toı-tomalaq ótkizýge ruqsat berildi. Biraq onyń ózindik talaptary bar. Osy oraıda QR Premer-Mınıstrdiń orynbasary Eraly Toǵjanov toıǵa ruqsat berýdiń sebebin túsindirip berdi, dep habarlaıdy QazAqparat tilshisi.
«Elimizde birqatar is-sharalardy ótkizýge ruqsat berdik, biraq qatań sharttary bar. Birinshiden, sharaǵa qatysýshylardyń Ashyq-ta «jasyl» mártebesi bolýy kerek. Biz epıdemıologııalyq jaǵdaıdy eskere otyryp, birtindep qalypty ómirge oralýymyz kerek. Saltanatty sharalardyń ótkizýge ruqsat berý - bul tek toı-tomalaq ótkizýge ǵana qatysty emes. Birinshi kezekte másele shaǵyn jáne orta bıznesti qoldaý tóńireginde bolyp otyr. Bul - kún tártibindegi eń mańyzdy máseleniń biri. Taǵy bir jaıt, elimizde saltanatty is-sharalardy ótkizý qatań baqylaýda bolatynyn eske salǵym keledi. Qazaqstanda KVI-diń taralýyn baqylaý men toqtatý sharalary kún tártibinen túspeıdi», - dedi Eraly Toǵjanov Úkimet úıinde ótken baspasóz máslıhatynda.
Eske sala ketsek, bıylǵy 27 qyrkúıekten bastap Ashyq boıynsha «qaýipsiz» mártebesi bar qyzmetkerler men kelýshilerdiń qatysýymen birqatar is-shara ótkizýge ruqsat etildi.
- Antırekord: Reseıde bir táýlikte 1 075 adam koronavırýstan kóz jumdy
- Azyq-túlik ónimderiniń baǵasyn turaqtandyrýdyń mańyzy zor — Asqar Mamın
- 4 myńnan astam erekshe qajettiligi bar bala Ońaltý ortalyqtarynda kómek aldy
- Ózbekáli Jánibekovke Almaty men Túrkistanda eskertkish ornatylmaq
- Epıdahýaldy baǵalaý matrıtsasy: Atyraý oblysy «jasyl» aımaqqa ótti
- Ótken táýlikte koronavırýs pnevmonııasynan 6 adam qaıtys boldy
- Elbasy joldaýy
- Joldaý júktegen mindetter
- Qazaqstan tarıhy
- Álemdik BAQ Qazaqstan týraly
- Jańa ındýstrııalandyrý
- Bolashaqqa 100 qadam


text:
Bıyl SQO-da 3,3 mln tonna astyq jınalady
NUR-SULTAN. QazAqparat – Bıyl Soltústik Qazaqstan oblysynda 3,3 mln tonna astyq jınalady. Bul týraly búgin Úkimet otyrysynda Soltústik Qazaqstan oblysynyń ákimi Qumar Aqsaqalov aıtty, dep habarlaıdy QazAqparat tilshisi.
«Astyq jınaý naýqany aıaqtalyp keledi. Búginde 2,8 mln gektar nemese jalpy alqaptyń 94 paıyzy jınaldy. 3 mln tonnadan astam bıdaı basyldy. Ortasha túsim - 10,8 tsentner. Barlyǵy 3 mln 300 myń tonna astyq jınalady dep kútiledi. Maıly daqyldar alqabynyń 40 paıyzy jınaldy»,- dedi ol.
Oblys basshysynyń aıtýynsha, óńirde jem-shóp daıyndaý josparǵa saı júrgizilip jatyr. 848 myń tonna jáne 338 myń tonna saban daıyndaldy. Halyqtyń jem-shóppen qamtamasyz etilýi 98,2 paıyzdy quraıdy.
«Oblysta 167 myń tonna kartop pen 47 myń tonnadan astam kókónis jınaldy. Astyq qabyldaý kásiporyndaryna 417 myń tonna bıdaı jetkizildi. Azyq-túlik korporatsııasynyń forvardtyń ádisi boıynsha 348 myń tonna bıdaı satyp alýǵa kelisim jasaldy. Qazir astyq elevatorlarǵa jetkizilip, korporatsııaǵa tapsyrylýda. 21 qyrkúıektegi jaǵdaı boıynsha Azyq-túlik koroporatsııasyna 57 myń tonna bıdaı jetkizildi», - dedi Qumar Aqsaqalov.
Sonymen qatar ol dıqandar kelesi jylǵy egis naýqanyna daıyndyqty bastap ketkenin aıtty.
«Qajetti agrohımııalyq ádister tolyq kólemde júrgizildi. 140 myń tonna mıneraldy tyńaıtqysh sebildi. Jyl sońyna deıin taǵy 20 myń tonna tyńaıtqysh sebiletin bolady. Kóktemgi egiske 482 myń tonna tuqym qajet. Bul baǵytta daıyndyq júrgizilip jatyr», - dedi ol.


text:
Geň galdyryjy synaglar käwagt adamlaryň syrlarynyň perdesini aýyrmak üçin adaty adamlar üçin psihologlar tarapyndan döredilýär. Indiki synag mümkin däl ýaly emma ýönekeý, siziň etmeli zadyňyz, ýagdaýy göz öňüne getirmek we ýönekeý soraglara jogap bermek.
Ilki bilen jogaplaryňyzy ýazmak üçin ruçka we kagyz alyň. Soraglary kän seljermäge synanyşmaň, kelläňize, ýürekden we çyndan ýazyň. Isleseňiz hatda eskizlerem edip bilersiňiz ...
1. Şeýlelik bilen, tokaýyň içinden geçip barýandygyňyzy göz öňüne getiriň. Kimdir biri bilen gezýärsiň. Kim bilen beýle gezelenç etmegi göz öňüne getirýärsiňiz?
2. Ýanyňyzda haýwan ylgaýar. Haýsy?
3. Tokaý haýwany size seredenden soň näme bolýar?
4. Tokaýdan çalt ýöräp, arzuwlaryňyzyň öýi bolan uly arassalyga çykýarsyňyz. Duýgyny aýdyp beriň?
5. Öýüňiziň töwereginde haýat barmy?
6. Jaýa girýärsiňiz we ýoluňyzdaky birinji otag nahar saçagy bolan naharhana. Bar zatlary we töwereginde görýän zatlaryňyzy aýdyp beriň.
7. Öýüň howlusyndan çykyp, otlukda bir käse taparsyňyz. Ol näme bilen ýasaldy?
8. Bu käsäni göreniňizde näme edýärsiňiz?
9. Kislorodly howludan geçensoň, suw howdanyna gelýärsiň. Ol nähili?
10. Bu suw howdanyndan geçip, garşy kenara barmaly, muny nädip etmeli?
Ýokarda ýazan zatlaryňyzyň hemmesi durmuşyňyzda haýsy gymmatlyklaryňyzyň bardygyny we olara nähili garaýandygyňyzy görkezýär. Şeýle hem, käbir problemalaryňyz we olara bolan aň-düşünjäňiz.
1. Siz muny çakladyňyz, ýanyňyzdaky adam durmuşyňyzdaky iň möhüm adam.
2. Hyýaly haýwanyň ululygy, durmuşdaky kynçylyklaryňyzyň aň-düşünjäňize näderejede ulydygyny görkezýär.
3. Tokaýdaky bu duşuşygyň ýoly, problemalara reaksiýa görkezmekdir (agressiýa, garaşmak we “hiç zat etmezlik” ýa-da uçuş).
4. Jaýyň ululygy ambisiýanyň ululygyna deňdir. Eger gaty uly bolsa, islegiňiz gadagan.
5. Çitiň bolmagy siziň izolýasiýaňyzy görkezýär. Jaýyň töwereginde haýsydyr bir haýat ýok bolsa, siz öz sebitiňize adamlara aňsatlyk bilen girýän açyk we sypaýy adamsyňyz.
6. Nahar otagynda stolda ýa-da töwereginde adamlar, güller ýa-da iýmit ýok bolsa, soňluga çenli siz bagtsyz.
7. Otlukda bir käse ýoldaşyňyz bilen gatnaşygyňyzdyr. Materialyň güýji bolsa bileleşigiň güýji. Mysal üçin, plastmassa ýa-da inçe aýna - gatnaşyklaryňyz howp astyndadyr.
Farfor, palçyk ýa-da metal - bileleşigiňize hiç zat howp salmaýar.
8. Tabak bilen eden işiňiz, birinji soragdan adama bolan garaýşyňyzy häsiýetlendirýär.
9. Howly howzuňyzyň ululygy, libidonyň, jyns diskiňiziň ululygydyr.
10. Bu suw howdanyndan geçip barýarkaňyz näçe köp çyglasaňyz, durmuşda jyns gatnaşyklaryna şonça ähmiýet berýärsiňiz.
Bu synagyň, umuman durmuşyňyzdaky ýagdaýyň beýany däldigine üns beriň, aň-düşünjäňizde nämeleriň bolup geçýändigi barada düşünje berip biler. Daş-töweregiňizde ýagdaý üýtgese, jogaplar üýtgär.


text: 3 Dawudyň Hebronda birnäçe ogly boldy+. Nowbahar ogly Emin+ ýizregelli Aganogamdan+ boldy, ikinji ogly Danyýar karmelli Abygaýyldan+ boldy.2 Üçünji ogly Abselim+ Geşur hany Talmaýyň gyzy Magakdan boldy, dördünji ogly Adonyýar+ Haggytdan boldy.3 Bäşinji ogly Şepatýa Abytaldan, altynjy ogly Itregam bolsa Egla diýen aýalyndan boldy.4 Şeýlelikde, Hebronda Dawudyň alty ogly boldy. Dawut Hebronda ýedi ýarym ýyl, Iýerusalimde 33 ýyl höküm sürdi+.5 Dawudyň Iýerusalimde doglan ogullary+: Şimek, Şobap, Natan+ we Süleýman+. Olaryň dördüsi Emiýeliň gyzy Batşebadan+ bolupdy.6 Dawudyň başga-da dokuz ogly bardy. Olar: Ybhar, Alyşam, Alypelet,7 Nogan, Nepek, Ýapa,8 Alyşam, Alyýat we Alypelet.9 Olaryň hemmesi Dawudyň ogullarydy. Dawudyň gyrnaklaryndan hem ogullary boldy. Olaryň Tamar+ diýen uýasy bardy.10 Süleýmandan Rehobam+, Rehobamdan Abyýar+, Abyýardan Asa+, Asadan Ýehoşapat+,11 Ýehoşapatdan Ýehoram+, Ýehoramdan Ahazýa+, Ahazýadan Ýehoýaş+,12 Ýehoýaşdan Amazýa+, Amazýadan Azarýa+, Azarýadan Ýotam+,13 Ýotamdan Ahaz+, Ahazdan Hizkiýa+, Hizkiýadan Manaşa+,14 Manaşadan Amon+, Amondan Ýoşyýa+ doguldy.15 Ýoşyýanyň nowbahar ogly Ýohanandy, ikinjisi Ýehoýakym+, üçünjisi Sadykýar+, dördünjisi Şalumdy.16 Ýehoýakymyň Ýehonýa+, Ýehonýanyň Sadykýar diýen ogly boldy.17 Ýesirlige äkidilen Ýehonýanyň ogullary şulardyr: Şehaltel,18 Mälikram, Pedaýa, Şenazar, Ýekamýa, Hoşama we Nedabaý.19 Pedaýanyň ogullary: Zerubabel+ bilen Şimeý. Zerubabeliň ogullary: Meşullam bilen Hananýa, olaryň Şelomit diýen uýasy hem bardy.20 Zerubabeliň ýene-de bäş ogly boldy. Olar: Haşuba, Ohel, Bereketýar, Hasadýa we Ýuşapheset.21 Hananýanyň ogullary: Pelatýa bilen Ýeşaýa. Ýeşaýadan Repaýa, Repaýadan Arnan, Arnandan Abdyýar, Abdyýardan Şekanýa,22 Şekanýadan Şemaýa doguldy. Şemaýanyň Hatuş, Ygal, Baryýa, Neraýa we Şapat diýen ogullary boldy. Şekanýanyň nesli jemi alty adamdy.23 Neraýanyň Alygenaý, Hezkiýa we Azrykam atly üç ogly bardy.24 Alygenaýyň ýedi ogly boldy. Olar: Hodawýa, Alyýaşyp, Pelaýa, Akup, Ýohanan, Delaýa we Ananýar.


text:
Fýtboldan Qazaqstan ulttyq quramasy 2022 jylǵy álem chempıonatynyń irikteý týrnırindegi alǵashqy matchynda Franııaǵa ese jiberdi, dep habarlaıdy "Adyrna" tilshisi.
Franııa bapkeri Dıde Desham alǵashqy mınýttan bastap kelesi oıynshylardy oıynǵa qosqan edi: Lorıs, Dın, Langlet, Zýma, Dıýbýa, Ndombele, Pogba, Marsıal, Grızmann, Lýmar, Dembele.
Al Qazaqstan quramasyn: Mokın, Bystrov, Erlanov, Malyı, Alıp, Valıýllın, Mýjıkov, Taǵybergen, Vasılev, Nýrgalıev, Fedın alyp shyqty. Komanda kapıtany Qostanaılyq «Tobyl» klýbynyń jartylaı qorǵaýshysy - Azat Nurǵalıev boldy.
Nur-Sultandaǵy «Astana Arena» stadıonynda ótken kezdesý 2: 0 esebimen qonaqtardyń paıdasyna tústi. 19-mınýtta alǵashqy goldy áıgili «Barselonanyń» shabýylshysy Ýsman Dembele soqty. Oǵan Antonı Martıal goldyq pas shyǵarǵan edi. Al 44-mınýtta Sergeı Malyı óz qaqpasyna gol soǵyp, avtogol jasady.
Ekinshi taımda Kılıan Mbappe alańǵa shyqty. Álemniń eń qymbat fýtbolshysy oıynǵa qosyla salysymen-aq sheberligin tanytar edi biraq, kóp múmkindikti qalt jiberip aldy. Tipti 75-mınýtta Mbappe penaltı aldy, alaıda bizdiń qaqpashy Aleksandr Mokın onyń soqqysyn qaıtara bildi.
Irikteýdegi birinshi jeńisinen Franııa tórt upaıǵa ıe boldy. Topta sońǵy orynda turǵan Qazaqstannyń nóldik upaıy bar. Talǵat Baısýfınovtyń komandasy kelesi oıyndy 31 naýryzda, túnde Ýkraınaǵa qarsy ótkizedi.
"Adyrna" ulttyq portaly


text:
Halypa sazanda ýatlanyldy
Ýakynda Maýa Kulyýewa adyndaky Türkmen milli konserwatoriýasynda ussat sazanda 1925-1948-nji ýyllarda ýaşap geçen sazanda, guýma gursak zehinli Şamyrat Gurbannepesowyň 95 ýaş ýubileýi mynasybetli ýatlama döredijilik agşamy geçirildi.
Bu dabarada konserwatoriýanyň halypa mugallymlary çykyş etmek bilen, ussadyň döreden «Höwesim», «Gurultaý», «Bäherden mukamy» ýaly ajaýyp sazlarynyň aýratynlygy dogrusynda ussat sazandanyň, dutar ýerine ýetirijiliginiň ägirtleri bolan Türkmenistanyň halk bagşysy Mylly Täçmyradowyň hem-de Türkmenistanyň halk artisti Pürli Saryýewň şägirdi bolandygy barada gyzyly gürrüňleri berdiler. Sazandany ýatlap çykyş eden halypalar, ýazyjy Mämmet Seýidowyň «Durun mukamy» poemasynyň hem Şamyrat Gurbannnepesowa bagyşlanylan eserdigi barada belläp geçdiler. Dabaranyň dowamynda sazandanyň döreden ajaýyp sazlary konserwatoriýanyň mugallymlarydyr talyplary tarapyndan ýokary derejede ýerine ýetirildi.
Dabara gatnaşyjylar saz sungatynda yz galdyran şeýle sungat ussatlaryny ýatlamaga döredip berýän mümkinçilikleri üçin hormatly Arkadagymyza çäksiz sagbolsunlaryny aýtdylar.
Gülzada GULDURDYÝEWA


text:
Yragyň parlamenti ýurt aýlara çeken dartgynly gepleşiklerden soň täze hökümet döretmäge golaýlan wagtynda, sünni deputaty Muhammad al-Halbusi täze spikeri edip saýlady.
15-nji sentýabrda, Halbusiniň spiker saýlanan güni Yragyň täze hökümetini düzmek prosesiniň başlananyna 90 gün doldy.
37 ýaşyndaky Halbusi Yragyň taryhyndaky iň ýaş spiker bolar.
Ol eýrana tarapdar, Hadi al-Amweriniň ýolbaşçylygyndaky Basyp alyş ýaranlygy, ozalky ýarym harby söweşijiler koalisiýasy tarapyndan goldanyldy.
Spikeriň birinji orunbasary wezipesi şaýy ruhanysy Muktada al-Sadr tarapyndan hödürlenen Hassan Karime berildi. Al-Sadryň syýasy blogy maýda geçirilen umumy saýlawlarda orunlaryň iň köp bölegini gazandy.
Ameriniň blogy, premýer-ministr Haidar al-Abadiniň koalisiýasyndan soň, saýlawlarda ikinji geldi.


text:
Häzirki türkmen döwletiniň düýbüni tutujylaryň biri, sowet partiýa we döwlet işgäri, Orta Aziýada sowet häkimiýetini gurmak hem pugtalandyrmak baradaky işe işjeň gatnaşyjy, Türkmenistanyň ilkinji hökümet başlygy.
Gaýgysyz Atabaýew1887-nji ýylyň oktýabr aýynda Tejen uýezdiniň Mäne obasynda Täçgök serdaryň maşgalasynda dünýä inýär. Alty ýaşynda ýetim galýar. Ol başlangyç bilimi Tejendäki ýerli rus mekdebinde alýar. 1907-nji ýylda Daşkentdäki mugallymçylyk seminariýasyny gutarýar. Seminaride okan döwründe rewolýusion herekete goşulýar hem patyşa polisiýasy tarapyndan yzarlanyp başlanýar.
Gaýgysyz Atabaýew 1907-1912-nji ýyllarda Maryda we Bäherdende ýerli ors mekdebinde mugallymçylyk edýär. Ýerli halk wekillerine mugallymçylygy ynanmazlyk barada Ors patyşalygynyň magaryf ministriniň beren buýrugy esasynda Gaýgysyz Atabaýew mugallymçylykdan boşadylýar. Şonda soň 1912-1917-nji ýyllarda Mary bankynda işläpdir. Oktýabr rewolýusiýasy ýeňenden soň, Maryda sowet häkimiýetini guramak hem pugtalandyrmak ugrunda tutanýerli göreşýär.
1917-1918-nji ýyllarda işçiler we soldatlar deputatlarynyň Mary uýezd sowetiniň türkmen seksiýasynyň ýolbaşçylarynyň biri, uýezd azyk komitetiniň başlygy, Mary uýezd sowetiniň ispolkomynyň başlygynyň orunbasary, 1919-njy ýylyň iýun aýyndan bolsa başlygy bolup işleýär. 1919-njy ýylyň noýabryndan 1920-nji ýylyň iýulyna çenli Zakaspiý oblast rewolýusion komitetiniň başlygynyň orunbasary, Türküstan ASSR –niň Ýer işleri halk komissary, 20-nji ýylyň sentýabryndan Halk Komissarlar Sowetiniň başlygy wezipelerine saýlanýar. Şol bir wagtda-da Fergana frontunyň rewolýusion sowetiniň başlygy bolýar. 1923-nji ýylyň iýunyndan Buhara Halk Sowet Respublikasynyň Nazirler-Ministrler sowetiniň başlygynyň orunbasary bolýar. 1924-nji ýylyň oktýabryndan Türkmenistan rewolýusion komitetiniň (Türkmenistan SSR-niň ilkinji hökümetiniň), 1925-nji ýylyň fewralyndan Türkmenistan SSR Halk Komissarlar Sowetiniň başlyklygyna saýlanýar hem ömrüniň ahyryna çenli 13 ýyllap dynuwsyz şol wezipede işleýär.
1922-nji ýylyň oktýabryndan RSFR-iň Milletler işleri baradaky Halk Komissarlygynyň kollegiýasyna agzalyga saýlanýar. 1935-nji ýylda Lenin ordeni bilen sylaglanýar.
1937-nji ýylyň tomsunda Türkmenistanda başlanan tutha-tutluklaryň sebäbini anyklamak hem bu işi togtatmak maksady bilen Gaýgysyz Atabaýew Moskwa gidýär hem Stalin bilen duşuşmak isleýär. Ýöne ondan kiçiräk ýolbaşçylar, köne tanşy Kaganowiç bilen duşuşyp, onuň öýünde Türkmenistanda Moskwa tarapyndan edilýän eden-etdilikler barasyndaky aladalaryny gürrüň berýär. Kaganowiç howsala düşere esasyň ýokdugyny aýdyp, Ýežowyň ýanyna barmagy maslahat berýär. Ol Lubýanka – NKBD-niň edarasyna – Ýežowyň ýanyna 1937-nji ýylyň 11-nji iýulynda barýar hem şol ýerden gaýdyp çykmaýar.
Atabaýewe "Türkmen azatlygy guramasyny" döretmekde, daşary ýurtlardaky milletçi kontrrewolýusion guramalara içalyçylyk etmekde günä bildirilipdir, surnukdyryjy, ynsanlyk mertebesini kemsidiji soraglar 1938-nji ýylyň fewralyna çenli dowam edipdir. Ahyrsoňy Atabaýew: "Siziň özüňiz kontrrewolýusion iş bilen meşgullanýarsyňyz, arassa adamlara töhmet atýarsyňyz, halk duşmanlary siziň özüňiz" diýip, oturan pola çüýlengi oturgyjyny goparyp, sülçiniň depesinden indirýär, şol wagt Atabaýew sorag edilýän kabinetde atylyp öldürilýär hem şol günüň ertesi oňa ölüm jezasy çykarylýar hem hamana şol hökümden soň atylyp öldürilen hökmünde resmileşdirilýär.
2000-nji ýylda Moskwadaky "Memorial" guramasy Stalin repressiýasynyň pidalarynyň sanawyny kitap görnüşinde çap etdi. Şol kitapda Gaýgysyz Atabaýewiň ady hem bar.
Gaýgysyz Atabaewiň jesedi başga-da 4.5 müň adam bilen bilelikde Moskwa şäherine degip duran "Kommunar" sowhozynda – Sewernaýa Butowo diýen ýerde doganlyk mazarda.
1967-nji ýylda Aşgabatda Atabaýew hem Podwoýsk köçeleriniň çatrygynda Gaýgysyz Atabaýewe Ýadygärlik bina edildi. Gynansakda geçen asyryň 90-njy ýyllarynyň ortalarynda ol ýadygärlik aýryldy.
Türkmen okyjylaryna meşhur ýazyjy Berdi Kerbabaýewiň Gaýgysyz Atabaýewe bagyşlap ýazan "Gaýgysyz Atabaý" atly romanyny mälimdir. Bu eser esasynda "Gaýgysyz Atabaý" atly kinofilmi hem düşürildi.
ÇEŞME: Gollanma